Arhiva - Aktuelnosti - jul 2016.\nNaslovna » Arhiva » Aktuelnosti » Jul 2016.\nU "Kolubari" obeležena rudarska slava\nUsmeriti investicije u rudarski sektor\nRudari u „Elektroprivredi Srbije“ obavlјaju izuzetno težak, rizičan i odgovoran posao i klјučno je da se deo predstojećeg velikog investicionog ciklusa usmeri ka rudarskom sektoru, rekao je Aleksandar Antić, ministar rudarstva i energetike Srbije, na obeležavanju rudarske slave Svetog Prokopija u Baroševcu.\nZaposleni u Rudarskom basenu „Kolubara“ obeležili su slavu službom i lomlјenjem slavskog kolača u Hramu pokrova presvete Bogorodice u Baroševcu, kao i odavanjem počasti jamskim rudarima u Rudovcima. Antić je u ime resornog ministarstva čestitao rudarima i istakao da su sindikati EPS-a i „Kolubare” iskreni i korektni partneri na zajedničkom poslu izgradnje modernog rudarskog sektora.\nZajedno sa sindikatom učinili smo maksimum da se stabilizuje i unapredi položaj svih zaposlenih u EPS-u, pogotovo rudara. Pred nama je ozbilјan investicioni ciklus. Klјučno je da se dobrim delom tih ulaganja unapredi i modernizuje rudarska proizvodnja, da bi se radilo efikasije i rudari bili bezbedniji – rekao je ministar rudarstva i energetike Aleksandar Antić.\nMinistarstvo za rad, zapošlјavanje, boračka i socijalna pitanja kao prioritete postavlјa borbu protiv sive ekonomije i borbu za bezbednost na radu, koja je posebno značajna za rudare – rekao je Vulin.\nMilan Đorđević, predsednik Sindikata radnika EPS-a zahvalio je na čestitkama rudarima premijeru Srbije Aleksandru Vučiću, ministrima i poslovodstu EPS-a i istakao da je „rudarski hleb, hleb sa sedam kora“. Domaćin slave je Sindikalna organizacija „Površinskih kopova”.\nProjekat FUELPAGE: Studijska poseta institucijama nadležnim\nza monitoring kvaliteta derivata nafte u Češkoj\nDelegacija predstavnika Ministarstva rudarstva i energetike, Tržišne inspekcije Ministarstva trgovine, turizma i telekomunikacija, Nacionalnog naftnog komiteta Srbije i Mašinskog fakulteta Univerziteta u Beogradu učestvovala je u trodnevnoj studijskoj poseti Češkoj, koja se realizovala u okviru projekta „Izgradnja kapaciteta za unapređenje monitoringa kvaliteta derivate nafte – prenos najbolјe prakse protiv sive ekonomije (FUELPAGE)”.\nProgram posete pripremlјen je u skladu sa identifikovanim temama od najvećeg interesa za delegaciju iz Srbije, na čelu sa ministarstvom nadležnim za poslove trgovine i inspekcije tržišta kao glavnog korisnika rezultata projekta. Sve identifikovane teme proizašle su iz dosadašnjeg sprovođenja monitoringa kvaliteta derivata nafte u Srbiji, nakon stupanja na snagu propisa o monitoringu kvaliteta 1. decembra 2015. godine, a u sklopu usklađivanja nacionalnog zakonodavstva Srbije sa evropskim „acquis communautaire“.\nU sklopu programa posete, češko Ministarstvo industrije i trgovine predstavilo je sistem monitoringa kvaliteta derivata nafte i izveštavanja o sprovedenom monitoringu. Nakon toga, češka Tržišna inspekcija je prezentovala akivnosti i procedure provere uzoraka naftnih derivata, u skladu sa svojim nadležnostima nadzora specifikacija kvaliteta goriva definisanih evropskim standardima. Poseta je nastavlјena susretom sa Ministarstvom finansija Češke i Upravom carine nadležnom pored ostalog i za kontrolu akciznih proizvoda i prikuplјanje akcize, koja je predstavila tekuće i planirane projekte iz svoje oblasti.\nS obzirom da su cilјevi projekta usmereni, ne samo na razmenu iskustava o monitoringu kvaliteta derivata nafte i izveštavanju Evropskoj komisiji u skladu sa Direktivom 98/70/EZ i njenim kasnijim izmenama, već takođe na dobru praksu u borbi protiv sive ekonomije u sektoru naftnih derivata, u program posete uklјučen je i Forum razmene iskustava o markiranju derivata nafte. U okviru ovog foruma, predstavnici Ministarstva rudarstva i energetike i Ministarstva trgovine, turizma i telekomunikacije predstavili su rezultate programa markiranja u Srbiji i koristi za jačanje legalnih tržišnih tokova i obezbeđivanje fer konkurencije na srpskom tržištu. Prezentacija je privukla veliku pažnju čeških institucija i izvedena je uz učešće predstavnika češke Uprave carine, Tržišne inspekcije, Ministarstva finansija i češkog „SGS“.\nPoseta jednoj od najvećih benzinskih stanica u Pragu uklјučila je neposrednu prezentaciju čeških procedura monitoringa uz istovremenu redovnu inspekcijsku posetu češke Tržišne inspekcije i prezentaciju procedure uzorkovanja za potrebe monitoringa od strane tržišnog inspektora. Dodatno, srpskoj delegaciji predstavlјena je mobilna laboratorija „SGS“, kao i dodatnnj aktivnosti kontrole kvaliteta koje komercijalni subjekti u Češkoj sprovode kroz program „Seal of Quality - Pečat kvaliteta“.\nPoseta je završena posetom terminalu Čepro, državne kompanije koja se bavi transportom, skladištenjem (uklјučujući i skladištenje državnih rezervi) i prodajom naftnih derivata u Češkoj.\nPredstavnici institucija obeju strana, kako iz Češke, tako i iz Srbije, obostrano su potvrdili da postoje čvrsti osnovi za održavanje i dalјe jačanje saradnje u oblastima zajedničkog interesa u budućnosti.


Treći Tehnomegdan o ‘gejming’ industriji u Srbiji\nU petak 19. juna, s početkom od 10 časova, prostorije Privredne komore Srbije (Terazije 23) ugostiće treću po redu IT konferenciju pod nazivom ‘Tehnomegdan’. Ovaj događaj biće u potpunosti posvećen gejmingu, te će kvalitetni predavači upoznati prisutne sa različitim segmentima pomenute industrije.\nSvi kreatori i konzumenti video igara imaće jedinstvenu priliku da kroz edukaciju putem kvalitetnih predavanja – prošire svoje vidike. Učesnici koji su prijavili prisustvo na trećem Tehnomegdanu jesu kompanije i pojedinci: Eipix, Nikola Mitić (COFA Media), Endtimes Studio, Vladimir Perić, Igor Motsnyi (Motsnyi Consulting), Aleksandar Manja (Level Up), i Petar Jovović (Crater Studio).\nŠto se tiče prethodne Tehnomegdan konferencije, predavanja su držali ljudi iz Dropbox-a, a na premijeri pomenutog događaja 2012. godine prisutnima su se obratili zaposleni iz Appboy kompanije koja je svrstana u Top 10 najinovativnijih startapa sudeći po Bussines Insideru.\nIz organizacije ističu da je prisustvo u potpunosti besplatno, ali da se treba na vreme registrovati zbog ograničenih mesta. Više informacija o samom događaju, kao i program predavanja možete pronaći na zvaničnom sajtu Tehnomegdana.


Šokantan poraz Čukaričkog, kraj evropskih snova! - Sportske.net\nŠokantan poraz Čukaričkog, kraj evropskih snova!\nNeverovatan rasplet u večerašnjem revanš meču kvalifikacija za omladinsku Ligu šampiona! Čukarički u finišu bio na pragu velikog uspeha, na kraju ostao praznih šaka...\nKUP: Žreb pogledao "večite", zadovoljna i Vojvodina!Čukarički na korak od predvorja eliminacione faze Lige šampiona!KUP: "Večiti" gledaju da izbegnu Vojvodinu! (15.00)SL - Stolica preporodio ''Zmajeve'', sjajni Jevtić presudio Nišlijama!Petrić: ''Radnički je favorit''\nMladi fudbaleri Čukaričkog nisu uspeli da naprave novi podvig i izbore učešće u plej-of fazi kvalifikacija za omladinsku Ligu šampiona.\nPosle pobede od 1:0 u Norveškoj protiv Rozenborga, Beograđani su večeras na svom terenu, bukvalno u poslednjim trenucima meča doživeli bolan udarac i na kraju eliminisani - 0:2 na Banovom brdu!\nGolova nije bilo sve do samog finiša utakmice, imao je Čukarički do 87. minuta rezultat koji ga vodi dalje, ali onda je štoper domaćih Ilić skrivio jedanaesterac, zbog čega je i isključen, a Vinje sa bele tačke doveo goste u vođstvo.\nI kada se činilo da u regularnih 90 minuta nećemo dobiti ukupnog pobednika, tako nije mislio Nordskag, koji je u nadoknadi vremena postigao gol odluke za konačnih 0:2!


Makedonski jezik uskoro kao predmet u osnovnim školama Makedonski jezik uskoro kao predmet u osnovnim školama\nMakedonski jezik uskoro kao predmet u osnovnim školama\nZamenik gradonačelnika Vranja Nenad Antić, organizovao je danas prijem za predstavnike Republike Makedonije u Srbiji, ambasadora Vaska Grkova, predsednika Nacionalnog saveta Makedonske nacionalne zajednice u Srbiji Borče Veličkovskog, predsednika udruženja “Goce Delčev” Peca Risteskog i članove ovog udruženja.\nAntić je poželeo dobrodošlicu gostima i izrazio spremnost i otvorenost lokalne samouprave za svaki vid saradnje sa Makedonijom.\n“Ovo je prvi inicijalni sastanak sa novim ambasadorom u cilju prepoznavanja zajedničkih sfera interesovanja i tačke vezivanja naših država, ali i grada Vranja i gradova u Makedoniji. Lokalna samouprava ima odličnu saradnju sa udruženjem “Goce Delčev” i nadam se da će ona u narednom periodu biti još bolja. Potrebno je postaviti konkretne zadatke i ciljeve za saradnju na svim nivoima, koja će omogućiti realizaciju projekata na obostrano zadovoljstvo”, rekao je Antić.\nAmbasador Makedonije u Srbiji, Vasko Grkov zahvalio se na prijemu i naglasio veliku ulogu udruženja “Goce Delčev” u izgradnji odnosa Srbije i Makedonije.\n“Zahvalio bih se na kvalitetnoj saradnji i podršci koju pružate našem udruženju. Otvoreni smo i spremni za svaki vid saradnje sa vašom lokalnom zajednicom i državom. U ekonomskoj sferi potrebno je ostvariti konkretniju saradnju, a jedan od načina je međusobna saradnja Regionalnih privrednih komora. Takođe, zainteresovani smo i za saradnju u sferama kulture i obrazovanja. Kao jedan od načina je i bratimljenje gradova naših država, što bi doprinelo ostvarivanju zajedničkih interesa”, istakao je Grkov.\nPredsednik Nacionalnog saveta Makedonske nacionalne zajednice u Srbiji Borče Veličkovski, naglasio je izuzetnu saradnju Grada Vranja sa ovom zajednicom i rekao da je jedan od prioriteta na polju obrazovanja uvođenje makedonskog jezika kao predmeta u osnovnim školama.\n“Sa Ministarstvom prosvete Republike Srbije već su dogovorene aktivnosti i uskoro se očekuje se realizacija ovog projekta”, najavio je Veličkovski.\nPredsednik udruženja “Goce Delčev” Peca Risteski , zahvalio se lokalnoj samoupravi na dugogodišnjoj podršci i pomoći ovom udruženju.\nMigrantska deca i roditelji iz Avganistana, Irana, Iraka posetili Prohor Pčinjski\nHani kotlić u subotu u Sportskom centru\nTakmičenje u pripremi gulaša, „Hani kotlić“ biće održano u subotu 7. septembra na Sportskom centru u Vladičinom Hanu. (više…)\nVranjanci se zadužuju još 223 MILIONA!\nVRANJE - Gradsko veće Vranja donelo je odluku da se Grad zaduži kod poslovnih banaka za iznos od 1,8 miliona evra ili 223,2 miliona dinara, radi refinansiranja…\nGužva na aerodromu „Konstantin Veliki“\nNIŠ - Umesto na aerodrom Nikola Tesla u Beogradu letovi iz Podgorice, Ljubljane, Beča, Praga i Brisela sleteli su na Konstantin Veliki u Nišu. (više…)\nOdgovor peri detlicu na Prvi slučaj korone u leskovačkoj Juri, obaveštena Ana Brnabić\nIstina na Prvi slučaj korone u leskovačkoj Juri, obaveštena Ana Brnabić\nTuga na Prvi slučaj korone u leskovačkoj Juri, obaveštena Ana Brnabić\nKorona na Leskovačka Jura od ponedeljka radi punim kapacitetom, svi radnici u obavezi da se vrate na posao\nMica na Prvi slučaj korone u leskovačkoj Juri, obaveštena Ana Brnabić


Da li će novi Duster dobiti pik-ap verziju za Evropu? | 34sad.com\nPrethodni Duster dobio je pred kraj svog životnog veka pik-ap verziju pod nazivom Oroch, ali je ona namenjena južnoameričkom tržištu, gde se i proizvodi sa značkom Dacijine matične kompanije – Renaulta.\nPojava novog Dustera aktuelizovala je pitanje da li će ovog puta Dacia, odnosno njen francuski vlasnik, odlučiti da napravi i pik-ap varijantu za evropske kupce.\nKako bi hipotetički novi Duster pik-ap mogao da izgleda, pokušao je da dočara X-Tomi.\nOvaj nezavisni dizajner koji se specijalizovao da kompjuterske rendere budućih ili potencijalnih modela, objavio je takođe render bazične, ogoljene verzije novog Dustera u zelenoj boji, koja ima mat crne branike i čelične felne, i koja bi bila znatno jeftinija od varijante sa najbogatijim paketom opreme izložene sa frankfurtskom auto-salonu.\nKada se u obzir uzmu terenske vozne karakteristike i niska cena, ovako “osiromašen” Duster idealno je službeno vozilo za firme čiji zaposleni po prirodi posla obilaze nepristupačne terene gde nema asfaltiranih puteva.\nAuto Analiza video: Specijal test Audi 80 (B3) - ''Jaje'' koje su svi hteli\nLakše je i brže: Porsche ima novi model – 911 Carrera T\nToyota Corolla 1,4D-4D na testu “Novosti”\nVIDEO: Zero SR


KRAGUJEVAC - Kragujevac i dalje u Fijatovim planovima - Vesti iz Kragujevca i Šumadije - Pressek.rs\nBy novosti, foto:M.J. Sreda, 29. maj 2019.\nOperativnom menadžmentu kompanije „Fijat-Krajsler automobili Srbija” u Kragujevcu su kolege iz Torina nezvanično saopštile da eventualno spajanja FCA i Renoa neće suštinski uticati na plan rada fabrike u centru Šumadije do 2022. godine, pišu „Novosti”.\nParametri za proizvodnju novog automobila koji su se u više navrata proveravali na montažnim trakama u Kragujevcu, ukazuju da Fijat u ovoj fabrici planira da proizvodnju SUV terenca, najverovatnije na bazi „punta” ili modela „tipo”.\nPodsećaju da su čelnici kompanije u drugoj polovini 2018. godine zaposlenima jasno saopštili da je fabrika u Šumadiji „obuhvaćena” planom proizvodnje ove grupacije u narednih pet godina, te da su neozbiljne tvrdnje da će neko zatvoriti najmoderniju fabriku u grupaciji, u koju je uloženo skoro milijardu i po evra.\nOštećeni spomenik niko ne popravlja\nNi nakon dva meseca, još uvek nema odgovora ko je i kada oštetio spomenik „Uspenje” u centru Kragujevca, saznaje portal Pressek. Naime, sredinom marta oštećena je skulptura psa, ...\nJoš nije završeno parkiralište ispred Suda\nRekonstrukciji posebnog parkirališta „Trg svetog Đorđa”, ispred robne kuće „Beograd” i Suda još nije završena. Tako je probijen i drugi rok za završetak radova, koji je bio do 24. ...\nZa novo odeljenje u Gimnaziji veliko interesovanje\nU Prvoj kragujevačkoj gimnaziji od septembra će biti još jedno specijalizovano odeljenje za učenike. Za 20 mesta u specijalizovanom odeljenju za hemiju i biologiju prijavilo se ...


Fejsbukov udar na naloge sa Kosova, iz Rusije, Severne Makedonije... - Sputnjik Srbija\n05:59 17 Maj 2021\nFejsbukov udar na naloge sa Kosova, iz Rusije, Severne Makedonije...\n12:05 26.03.2019 (osveženo 12:39 26.03.2019) Preuzmite kraći link\nKompanija "Fejsbuk" saopštila je danas da je uklonila više lažnih naloga sa Kosova, iz Severne Makedonije, Irana i Rusije, za koje je navela da je zabeleženo "koordinisano neautentično ponašanje".\nRojters prenosi da je ova kompanija objavila da je „ukupno“ 2.632 stranica, grupa i naloga uklonjeno sa Fejsbuka i Instagrama zbog operacija povezanih s pomenutim zemljama“.\nNavodi se da je „513 tih naloga bilo povezano s Iranom, dok je 1.907 bilo vezano za Rusiju“ (radi se o 86 stranica, 64 naloga i 1.757 grupa).\n„Nalozi povezani sa Rusijom su u najvećoj meri uklonjeni kao ’spem‘, a mali deo je bio angažovan u koordinisanom neautentičnom ponašanju“, piše u saopštenju „Fejsbuka“.\nKompanija je navela da su stranice i nalozi „uklonjeni zbog ponašanja, a ne zbog sadržaja“.\nU saopštenju se dodaje da je mali broj objava vezano za ukrajinske vesti i politiku, uključujući i aktuelni sukob u istočnoj Ukrajini, lokalnoj i regionalnoj politici, ukrajinskim patriotizmom, probleme sa izbeglicama, ukrajinskom vojskom, situacijom na Krimu i korupcijom.\nSa „Fejsbuka“ je takođe uklonjeni 212 stranica, grupa i naloga poreklom iz Makedonije i sa Kosova. Neke od njih su navodno predstavljale političke zajednice iz Australije, Velike Britanije i Sjedinjenih Američkih Država, i bavile se verskim i političkim temama kao što su nacionalizam, islam i političari. „Iako su pokušali da se pogrešno predstave, otkrili smo da su ove stranice, grupe i nalozi povezani sa mrežom pojedinaca koji rade u Makedoniji i na Kosovu“, dodaje se u saopštenju.


Nikola Bulatović izručen Crnoj Gori\nBivši košarkaški reprezentativac Srbije i Crne Gore Nikola Bulatović (40) izručen je Crnoj Gori iz Dominikanske Republike, gde je uhapšen u petak na osnovu poternice Interpola, saopštila je sinoć crnogorska Uprava policije.\nBulatović je u martu 1998. godine u Beogradu "prinudio na obljubu" tada maloletnu N.S, nakon što je došla u njegov stan kako bi dovršila ranije započeti intervju za gimnazijski školski list.\nTokom suđenja, Bulatović je negirao krivicu, tvrdeći da je reč o nameštaljci. On, međutim, nije sporio da je imao seksualni odnos sa maloletnom devojkom, ali je kazao da se ona nije protivila.\nBulatović je igrao za FMP, Budućnost i Partizan i još nekoliko inostranih klubova, a sa reprezentacijom SCG je osvojio dve zlatne medalje.\nDanas presuda Bulatoviću zbog BRUTALNOG UBISTVA VLASNIKA MENJAČNICE, njegov saučesnik ubijen u JAR\nCrnoj Gori iz Hrvatske izručen Miloš Radonjić\nIZRUČEN CRNOJ GORI Podgoričaninu koji je od sportiste postao okoreli kriminalac sudiće se u rodnoj zemlji\n"NIJE MI JASNO, OVO JE NEKA ZABUNA" Prijatelj PROFESORKE S POTERNICE koja je uhapšena zbog navodnog šverca droge opisao šta se dogodilo na granici\nU Mrčajevcima, u koritu Zapadne Morave ispod mosta, pronađeno je telo nepoznate osobe zaglavljeno u granju.


Stanković je bolji od Piolija! – Navijaci Srbija\nĐokovićeva pretnja mladim lavovima: Moraćete da mrdnete g….om ako hoćete da me skinete\nHome > Fudbal > Stanković je bolji od Piolija!\nStanković je bolji od Piolija!\nItalijanski mediji sa velikom pažnjom ispratili su šta se sinoć dešavalo na stadionu „Rajko Mitić“.\nPrva utakmica šesnaestine finala Lige Evrope između Crvene zvezde i Milana završena je rezultatom 2:2, iako su gosti samo nekoliko minuta pre kraja imali pobedu u džepu.\nOnda je na scenu stupio Milan Pavkov, koji je pogotkom glavom u trećem minutu nadoknade vremena omogućio svom timu da na revanš u Italiju putuje bez zaostatka.\nVodeći italijanski listovi smatraju da je veliki uticaj na „rosonere“ imao derbi, koji će za vikend igrati protiv Intera. U tekstu „Gazete“ pod naslovom „Milan, koliko je veliki teret derbija“ navodi se da je Piolijev tim glavom već u tom meču, koji je od velike važnosti kada je šampionska trka u pitanju.\nTakođe, za heroja utakmice proglašen je Milan Pavkov, a milanski dnevnik podseća na golove koje je ovaj igrač postigao protiv Liverpula u Ligi šampaiona. Pored njega, pohvale je dobio i Mirko Ivanić, koji je proglađen za igrača utakmice, dok je Dejan Stanković u tom segmentu bolje prošao od svog kolege Stefana Piolija.\n„Gazeta“ je u svom tekstu navela da je Crvena zvezda iznenadila Milan u poslednjoj sekundi meča, a više od remija brine ih što je Pioli izgubio Benasera za derbi.\n„Korijere“ je u tekstu naslovljenom sa „Zamagljeni Milan iz Beograda ide na derbi“ podsetio na utakmicu iz 1988. godine i istakao da je rezultat pozitivan za italijanski tim, ali da će morati da pruži mnogo bolju partiju ukoliko želi da slavi u derbiju. Pored toga, ističu se povreda Benasera i Milan Pavkov, a pored Ivanića, pohvale je dobio i Gelor Kanga.\nSlično piše i popularna „La Republika“ koja dodaje da je Milan dva puta imao vođstvo, ali nije uspeo da iskoristi brojčanu nadmoć protiv crveno-belih. Dodaju da je pomalo ironično što je Milanu presudio Milan.\nTorinski „Tutosport“ navodi da Milan ni pored igrača više nije uspeo da dođe do trijumfa, piše i o poništenim golovima za goste, ali i da su oni priznati bili plod grešaka crveno-belih. Prema mišljenju novinara ovog lista, najbolje ocenjeni igrač Zvezde je Kanga, a pohvale je dobio i Dejan Stanković.\n„Fudbal Italija“ je u svom tekstu navela, da je Crvena zvezda sa desetoricom igrača na terenu uspela da odoli Milanu, a u nastavku se dodaje da su „rosoneri“ dva puta imali prednost, te da im to nije bilo dovoljno za pobedu.\nNa kraju Pioli je za „Skaj“ izjavio da je zadovoljan onim što su njegovi igrači pokazali u Beogradu i da se Milan u Italiju vraća sa pozitivnim rezultatom.\nPodsetimo, revanš je na programu narednog četvrtka, od 21 sat.\nTagged FK Crvena zvezda FK Milan Liga Evrope\nDomaćini se častili, Proleter odbranio čast gostiju\nZlatana Ibrahimovića vređao navijač iz lože /VIDEO/\nUŽIVO: Đoković – Zverev 6:7 (6)


Sportske.net - Selektor "orlića" nakon debakla: "Nismo zaslužili ovakav poraz"\nSelektor "orlića" nakon debakla: "Nismo zaslužili ovakav poraz"\nSrbija nije izgledala najbolje.\nOmladinska reprezentacija Srbije prošle večeri doživela je ubedljiv poraz od Engleske na Evropskom prvenstvu od 4:0 i tako ostala sa teoretskim šansama za plasman u polufinale.\nEnglezi koji važe za jednog od glavnih favorita na turniru razbili su srpski tim iskoristivši sve greške, uprkos tome što je Srbija imala nešto viši posed i broj pokušaja. Međutim, taktički, naš tim je delovao dezorjentisano sa nekolicinom igrača van pozicija koje im prijaju.\nSelektor Aleksandar Jović rekao je da je krajnji rezultat nezaslužen te da su "orlići" zaslužili drugačiji ishod.\n"Posle 4:0 taj rezulat vam ne prija. Pravo stanje na terenu, bez obzira na rezulat, bilo je malo drugačije. Milsim da smo danas bez obzira na sve da smo dobro izgledali. Primili smo gol u petom minutu koji je malo odredio to prvo poluvreme, međutim mi smo i prvog i drugog gola, igrali dobro, protivnik nas nije nadigrao".\nSrbija je bila "mlaka" u duelima, a pojedine greške su kažnjene u dobranoj meri.\n"Veliki broj individualnih grešaka je presudio danas. Moram da pohvalim momke, bez obzira na rezultat. Možda to malo zvuči čudno, ali oni su momci, ne odrasli ljudi i oni uvek daju svoj maksimum. Mislim da rezultat nije pokazao stanje na terenu. Zaslužili smo da postignemo barem gol, ali ipak je protivnik postigao četiri. Sve ovo ulazi u rad tih fudbalera. Nama ostaje poslednja utakmica protiv Austrije, videćemo sve za dalje".\nSrbija mora ubedljivo da savlada Austriju u poslednjem kolu i da se nada da će Englezi isto učiniti sa Izraelom. U tom slučaju, naš tim bi se plasirao u nastavak takmičenja, dok bi treće mesto značilo baraž za naredno Svetsko prvenstvo.\n"I dalje je sve u igri. Nismo zaslužili ovakav poraz. I momci su svesni da smo bili dobri na terenu. Pokušavali smo da igramo našu igru, ali protivnik je fizički dominantniji, moćniji... Da li su oni bili bolji? Možemo da pričamo da jesu. Ono što radimo poslednjih mesec dana je neverovatno - sa turnira na turnir, iz grada u grad, iz hotela u hotel... Sada Austrija, gledali smo njihov meč i znamo da se radi o dobrom protivniku", završio je Jović.


Petrović: Institucije što pre, izbori nepotrebni\nOčekujemo da će odluka Ustavnog suda Kosova omogućiti da se ubrza proces formiranja nove vlade. Šta god sud odluči, u obavezi smo da tu odluku prihvatimo, kaže Slobodan Petrović.\nGostujući u emisiji “Uz jutarnju kafu” ministar lokalne samouprave Slododan Petrović je kazao da važno da se što pre formira Skupština i Vlada Kosova. Postoje male šanse da dođe do novih izbora, kaže Petrović, ali ne isključuje takvu mogućnost.\n„Jako je važno da se što pre formiraju parlament i vlada. Bitno je da vlada ima stabilnu većinu jer ima puno posla koji nas očekuju, a dosta je vremena izgubljeno. Ono što je u ovom trenutku najmanja verovatnoća je da će biti novih izbora, ali ni ta mogućnost nije isključena. Bilo bi neodgovorno da uđemo u još jedan izborni proces koji bi više bio štetan nego pozitivan“.\nPetrović kaže da na formiranje Vlade Kosova čeka i uspostavljanje Zajednice srpskih opština.\n„Formiranje ZSO je jako važno ne samo za Srbe već i za sve koji žive na Kosovu. Dosta toga je dogovoreno, sada to treba i realizovati“.\nIzbori unutar stranke\nGovoreći o izborima unutar Samostalne liberalne stranke čiji je lider Petrović je kazao da su oni, u skladu sa statutom stranke, raspisani i da se novo rukovodstvo očekuje u avgustu.\nPetrović je dodao da je intersovanje veliko i da je puno ljudi uključeno u rad i organizaciju izbora unutar SLS-a.\n„Ima novih i mladih ljudi koji su se u poslednjih nekoliko nedelja priključili stranci što ofrabruje, jer smo na neki način jedina politička organizacija koja je svih ovih godina uspela da opstane i napravi konkretne rezultate za našu zajednicu“.\nO ulaganjima ministarstva\nMinistar lokalne samouprave je u jutarnjem programu govorio i o infrastrukturnim projektima na severu Kosova.\n“Za opštinu Severna Mitrovica podržan projekat koji predviđa sređivanje centralne gradske ulice, u Leposaviću će pomoći izgradnju mosta preko Ibra, a u Zubinom Potoku i Zvečanu podržani su projekti koji se odnose na sređivanje puteva i rasvete pojedinih ulica”.\nOvo ministarstvo je i za opštinu Gračanica takođe obezbedilo sredstva za infrastrukturne projekte.\nVejvoda: EU se razbudila po pitanju Kosova\nVisoki saradnik Instituta za društvene nauke u Beču Ivan Vejvoda izjavio je u intervjuu za Glas Amerike da odlazak kosovskog predsednika Hašima Tačija iz dijaloga sa Beogradom "neće biti prepreka za njegov nastavak".\nHoti će tražiti da deo luke Drač bude kosovski\nPremijer Kosova Avdulah Hoti stigao je sinoć u Tiranu na zvanični sastanak koji će tokom današnjeg dana biti održan sa najvišim liderima Albanije.\nVučić: O Kosovu pregovaramo sa Zapadom, ne sa Albancima\nPredsednik Srbije Aleksandar Vučić izjavio je večeras da Beograd o Kosovu de fakto pregovara sa Zapadom, a ne sa Albancima, kao i da srpska strana u eventualom nastavku dijaloga sa Prištinom izlazi sa istom platformom kao i ranije, ali i da sada ne vidi nikakvo rešenje.\n03.07.2020 Na centralnom Kosovu četiri nova slučaja koranavirusa (1148)\n03.07.2020 Gračanica: Opljačkana porodica Andrejević (892)\n03.07.2020 Manje turista u Gračanici (271)\n03.07.2020 Dva nova kamiona za JKP “Ekologija” (258)\n03.07.2020 Pesnik sa Majevice pomaze obnovu crkve Svetog Pantelejmona u Prizrenu (206)\nJul 2020 11 (44)


Putin: Rusija se neće mešati u unutrašnje stvari Sirije - 25.01.2016, Sputnik Srbija\nPutin: Rusija se neće mešati u unutrašnje stvari Sirije\nRusija nema nameru da se meša u unutrašnje stvari Sirije, njen zadatak je samo da pruži pomoć legitimnim vlastima te zemlje da se izbore sa terorizmom, izjavio je... 25.01.2016, Sputnik Srbija\nvesti, sirija, vladimir putin\n14:51 25.01.2016 (Osveženo: 14:54 25.01.2016)\n© Sputnik / Alekseй Družinin / Uđi u foto-galerijuRiski predsednik Vlaldimir Putin\nRusija nema nameru da se meša u unutrašnje stvari Sirije, njen zadatak je samo da pruži pomoć legitimnim vlastima te zemlje da se izbore sa terorizmom, izjavio je predsednik Rusije Vladimir Putin.\nRusija: Spekulacije o novim bazama u Siriji paravan za tursku vojsku\n25 Januar 2016, 12:32\nŠef ruske države se nalazi u poseti Severnokavkaskom federalnom univerzitetu, gde je razgovarao sa studentima. Među učesnicima razgovora bio je i student iz Sirije koji je zahvalio Putinu zbog podrške Vladi Sirije u borbi protiv terorizma, kao i zbog mogućnosti studiranja u Rusiji.\n„Znate, mi nikako ne nameravamo da se mešamo u državno uređenje, u rešavanje problema koji se nalaze pred Sirijom i drugim zemljama regiona. Naš zadatak je samo da pružimo pomoć Vašem narodu, pomognemo legitimnom rukovodstvu zemlje, u ovom slučaju Sirije, da se bori protiv terorizma, da likvidira teroriste na sirijskoj zemlji“, rekao je Putin.\nOn je izrazio nadu da će strani studenti, uključujući i one iz Sirije, znanja dobijena u Rusiji primenjivati „na najbolji način“ u obnovi svoje zemlje.


Prevodjenje bezbednosnih listova, prevod 405 din/str.\nPrevodjenje bezbednosnih listova (Safety Data Sheet)\n405 din /str. (uklj. PDV)\nPosebno izdvajamo: Saradnja sa pravnim licima - broj strana definiše tačnu cenu\nPrevodjenje bezbednosnih listova (Safety Data Sheet - SDS) je specifična vrsta prevoda jer postoji tačno definisana forma koja se mora ispoštovati i koja je data od strane nadležnog Ministarstva. Preveli smo nekoliko hiljada stranica bezbednosnih listova za razne firme koje uvozeći proizvode specifične namene imaju potrebu za prevodom ovakvih listova. Poznavanje terminologije, forme samog dokumenta, sadržaja po poglavljima omogućava da veoma brzo imate preveden bezbednosni list za Vaš proizvod - bilo da je hemikalija, industrijsko sredstvo ili dodatak u prehrambenj industriji.\nPrevod bezbednosnih listova se radi brzo i kvalitetno. Pravno lice koje naruči prevode, može postati stalni saradnik gde se definiše fiksna cena za sve naredne bezbednosne listove s tim da svaki paket listova bude preko 150 strana.


RTS :: Više od milion evra pomoći za ugrožene\nVesti Više od milion evra pomoći za ugrožene\npetak, 22. avg 2014, 11:36 -> 13:43\nViše od milion evra pomoći za ugrožene\nHumanitarna organizacija "Srbi za Srbe" prikupila je sredinom avgusta 2014. godine preko 1.000.000 evra donacija za pomoć ugroženoj deci i porodicama širom Balkana, kao i za pomoć ugroženima u majskim poplavama.\nOd 2005. godine, pod sloganom Deca su naša budućnost, organizacija je pomogla preko 500 porodica sa više dece. Obezbedila je neophodnu i vrednu humanitarnu pomoć za najugroženiji deo srpskog naroda u Srbiji i regionu, saznajemo iz organizacije Srbi za Srbe.\nZahvaljujući zvaničnim ograncima organizacije u Srbiji, Republici Srpskoj, Austriji, Švajcarskoj, Sjedinjenim Američkim Državama i Nemačkoj, kao i velikom broju donatora i prijatelja organizacije širom sveta, Srbi za Srbe su prikupili neophodna sredstva i obezbedili humanitarnu pomoć za stotine porodica širom Balkana.\nPored izgradnje i popravke na desetine kuća, obezbeđena je i bela tehnika, izgrađen je i opremljen veliki broj kupatila, opremljene su dečje sobe novim nameštajem, kompjuterima, igračkama i školskim priborom. Organizacija je obezbedila veliku pomoć seoskim porodicama u vidu traktora, plastenika, krava, ovaca i koza.\nNa svom zvaničnom sajtu srbizasrbe.org i društvenim mrežama, organizacija svakodnevno objavljuje liste donatora uvid u trenutno stanje na svim bankovnim računima, što predstavlja jedinstven primer u radu humanitarnih organizacija u Srbiji.\nOrganizacija Srbi za Srbe najavljuje da će, u saradnji sa srodnim organizacijama, SPC, medijima, i brojnim prijateljima širom Evrope i sveta nastaviti vredan humanitarni rad na dobrobit ugroženih porodica širom Balkana kako bi neophodna humanitarna pomoć stigla do što većeg broja ugrožene dece.


CRVENA Zvezda je nastavila sa pobedama u ABA ligi, u čijem je šestom kolu savladala Megu sa 81:67 (24:16, 22:16, 14:16, 21:19).\nObično je odbrana ta koja bi "završavala posao" za klub sa Malog Kalemegdana u ovoj sezoni, ali je ovoga puta i ofanzivni deo urađen kako je to stručni štab priželjkivao, pa se uz drugu najefikasniju ABA-partiju ove jeseni (više poena dato je samo Splitu, 97) došlo do deobe drugog mesta u regionalnom takmičenju. Nije to baš bilo bez peripetija, a bilo je i prilično zanimljivih momenata na parketu hale "Aleksandar Nikolić".\nStartnoj postavi crveno-belih (Volters, Holins, Kalinić, Mitrović, Cirbes), bilo je potrebno malo vremena da "našteluje nišan". Jer, posle uvodna dva minuta i vođstva gostiju od 4:5, usledila je prva ozbiljnija serija ekipe trenera Dejana Radonjića.\nTaj nalet od 11:3 predvodili su, u ofanzivnom smislu, Nikola Kalinić i Nejt Volters koji su po dvaput poentirali, a odbranu je stabilizovao Kuzmić, koji je odmenio Cirbesa i zagospodario reketom.\nKuzmić i Lazarević na meču Zvezda - Mega\nPosle prvog tajmauta na meču, Mega se vratila u život jer je Matkoviću košgeterski pridružio Balcerovski, no prilazak na 17:11 nije uzdrmao Zvezdu koja je uz slobodna bacanja Davidovca, te pogodak Lazarevića, uspela da se relativno lako odmakne na 22:13.\nI, iako je ta razlika uspevala da bude smanjena kada bi se u nizu dešavali propusti u crveno-beloj odbrani, daleko češće se pred Megom pojavljivao prepoznatljivi Radonjićev bedem. A kada se na njega nadovezivala i neka idividualna napadačka bravura, poput Mitrovićeve, uz prekršaj nad njim, za velikih 29:16, postajlo je sve jasno u kom pravcu će se odvijati ovaj meč. Naročito kada gostujući tim nije uspeo da skoro četiri puna minuta postigne ni poen u drugoj deonici.\nOna je, uz deset poena Balcerovskog, a po šest Đurišića i Ruženceva, završena sa "dostižnih" 14 razlike za Zvezdu, koju su košgeterski predvodili Volters (10) i Kalinić (9), ali... Da bi nešto u košarci bilo zaista dostižno, potrebne su dve stvari. Jedna je da se nekako zaustavi rival, a da istovremeno proradi sopstveni napad. To ekipa Vladimira Jovanovića nije uspevala da objedini u dovoljnoj meri da bi došlo do preokreta.\nIstina, iako su crveno-beli imali i +21 u drugoj četvrtini, a to prilično splaslo u narednoj, Radonjić je uspeo da prodrma ekipu kada je suparnik prišao na 55:46. Lazarević i Holins su vratili dvocifrenu prednost, baš pred poslednji obavezni predah.\nTo je, ispostavilo se, i bilo presudno, jer domaćin više nije dopuštao ni da mu napadačka oružja predugo zataje, ni da se rival razmahne. Uz dve Simonovićeve trojke za odlazak na 70:52 uz sedam minuta do kraja, a treću za 73:52, došlo se do prilično mirne završnice, u kojoj je Zvezda stigla do učinka 5-1 i na deobi drugog mesta se izjednačila sa Budućnošću i FMP-om (ispred je jedino neporaženi Partizan).\nKod crveno-belih, kod kojih su odsustvovali Lazić i Ivanović, najefikasniji su bili Volters sa 13 poena, Kalinić i Simonović sa 11, te Dobrić sa 10, dok je Balcerovski bio najbolji igrač Mege, usled 19 poena, četiri blokade i isto toliko skokova.\nNaredni izazov Crvenu zvezdu čeka već u četvrtak, kada od 18 časova dočekuje ekipu Panatinaikosa u osmom kolu Evrolige.


Predsednica Osmani sastala se sa delegacijom nemačkih poslanika - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani sastala se sa delegacijom nemačkih poslanika\nPredsednica Republike Kosovo Vjosa Osmani se tokom posete Kanadi, na marginama Međunarodnog foruma bezbednosti u Halifaksu, sastala sa nemačkim poslanicima: Jürgenom Hardtom, Peterom Beyerom, Stephanom Mayerom i Roderichom Kiesewetterom.\nNa sastanku sa nemačkim poslanicima, predsednica Osmani je istakla da su odnosi sa nemačkom državom sjajni i da ta država predstavlja strateškog partnera za Kosovo. Prema mišljenju predsednice Osmani, Kosovu je potrebna nemačka podrška i dalje, posebno na evropskom putu, kao i tokom prijavljivanja za učlanjenje u međunarodne organizacije. Predsednica Osmani je istakla da je Kosovo već ispunilo kriterijume za liberalizaciju viza i zatražilo je od EU da održi svoje obećanje prema građanima Kosova. Na sastanku sa nemačkim poslanicima, predsednica Osmani istakla je da je Kosovo konstruktivno u dijalogu sa Srbijom, i pomenula je podstrekivački diskurs, kao i prostiranje ruskog uticaja na Balkanu, kako bi se ovaj region destabilizovao.\nPredsednica Osmani je u tom kontekstu istakla da dijalog sa Srbijom mora da se okonča međusobnim priznanjem i istakla je da Kosovo neće biti deo nikakvog regionalnog organizovanja, u kojem neće biti tretirano kao jednako.


U Zaječaru 700 učenika pohađa fizičko u učionici\n08:03: AM ponedeljak 1 marta, 2021\nPosted on 20. maja 2016. at 14:54 by Ist Media\nSala koju je „pojelo“ Ministarstvo\nZAJEČAR, (IST Media) Oko 700 učenika osnovne škole “Hajduk Veljko” u Zaječaru časove fizičke kulture pohađa u učionici od 70 kvadrata, jer su im uništeni sportski tereni zbog izgradnje nove fiskulturne sale koja ni posle tri godine nije dobila upotrebnu dozvolu.\nU međuvremenu, ne samo da jedina škola u gradu bez sale za fizičko vaspitanje nije primila učenike, nego je u poslednje vreme nesuđeni sportski objekat postao meta vandala, lopova i narkomana, koji iz njega čerupaju sve ono što vredi.\nUnazad nekoliko meseci je ovaj prostor za fizičke aktivnosti mališana obijen nebrojeno puta, a ni obezbeđivanje objekta metalnim rešetkastim vratima nije dalo rezultata, jer su ubrzo obijena.\nUnutrašnjojst je demolirana, počupane se vodovodne i elektro instalacije, razbijeni prozori, poskidan stiropor, a po zidovima su ispisani grafiti za koje neki tvrde da su satanističke sadržine.\nDirektor škole Slobodan Miletić podseća da je izgradnja sale sredstvima Nacionalnog investicionog plana (NIP) koštala oko milion evra, i da je neshvatljivo da se neko tako poigrava decom. U sali je postavljeno i 250 sedišta, pa se očekivalo da će biti idealan prostor za “manje” sportske događaje.\nOn kaže da su početkom izgradnje nove sale unšteni sportski tereni škole koje je trebalo da nadomesti novi objekat. Kada je na radost svih, a pre svega dece sala gotovo završena, iz nekih razloga se odustalo od finiširanja poslova.\n“Jedino nam preostaje da gradskoj upravi prijavljujemo svaku provalu. Nekada nam kažu da nisu nadležni, a dobili smo i odgovor da su zbog ovog problema obavešteni državni organi koji su samo slegli ramenima”, kaže Miletić nemoćno.\n“Kao da smo prebogati, pa nam milion evra ništa ne znači, kao da nikoga nije briga za decu. Sada niti koristimo salu niti imamo terene za sportske aktivnosti”, zaključuje.\nNemoćna je i gradska uprava, koju smo juče zvali za komentar, ali su nam izostali sagovornici.\nKada je Miletić pre tri dana pozvao gradske vlasti i prijavio još jedno obijanje sale, dobio je odgovor da se razmišlja o proširenju video nadzora škole i na nesuđeni objekat.\n“U ovom slučaju bar će nam i to nešto značiti. Mada, šteta je već načinjena”, sumira direktor škole.\nDeca koja bi da svoju igru premeste na novi parket, ne razumeju igre starijih. Zato su reagovali roditelji koji su portalu IST Media elektronskom poštom poslali fotografije koje govore više od hiljadu reči.\nU Zaječaru ima i onih koji su skloni da ovakvu “igranku” okrenu na politički teren, pa smatraj da sadašnja vlast naprednjaka ne želi da prikaže kao dobro ništa što je urađeno u vreme kada je grad vodio Boško Ničić.\nČak je navodno i ministar omladine i sporta Vanja Udovičičć polovinom 2015. godine obećao da će se navedena hala osposobiti za korišćenje i pustiti u rad u roku od dva meseca. Ništa se od toga nije dogodilo.\nIST Media je juče kontaktirala Ministarstvo omladine i sporta putem imejla, ali još uvek nismo dobili nikakav odgovor.\nDanas smo pokušali i da saznamo gde je zapelo oko završetka gradnje.\nRadove je sprovelo građevinsko preduzeće “Kolubara” iz Mionice.\nU ovom preduzeću naglašavaju da je sala završena skoro 98 dsto, da je ostalo samo da se postavi parket i semafor, ali da je Ministarstvo za omladinu i sport (u to vreme je minstar bila Alisa Marić) jednostrano raskinulo ugovor.\n“Spor je nastao kada smo odbili da u salu ugradimo parket koji je trebalo da kupimo od jednog privilegovanog dobavljača. Kao šamar nam je stigao jedostrani raskid ugovora pa smo bili prinuđeni da zbog neisplaćenih radova čak i tužimo Mnistarstvo. I dalje smo apsolutno spremni da nastavimo taj posao, ali je zbog ruiniranosti, na žalost, sada potrebno doraditi više od 30 odsto poslova”, rekao je za IST Media Rajko Bogdanović, jedan od rukovodioca privrednog društva „Kolubara“.\nJuče smo pokušali da saznamo šta će grad Zaječar konkretno preduzeti po ovom slučaju, ali odgovor nismo dobili.\nOdgovor smo pokušali da putem maila dobijemo i u Ministarstvu omladine i sporta, ali i to nije dalo rezultata.\nDok se ne postigne dogovor, mališani će i dalje časove fiskulture sprovoditi u učionici u birokratskim uslovima.


Najznačajniji momenti DAH Teatara u 2011.\nDAH Teatar u 2011.godini\nFestival i konferencija “Prenošenje plamena”\nDAH Teatar je od 11. do 18. juna 2011. festivalom i konferencijom “Prenošenje plamena”proslavio značajni jubilej - 20 godina postojanja i rada.\nOd 11. do 18. juna u okviru projekta „Prenošenje plamena“ Beograd su posetili najznačajniji stvaraoci savremenog teatra, poput: Eugenia Barbe i Odin Teatar (Danska), Peter Schuman i Bread and Puppet Teatar (USA), Jill Greenghalgh (Vels), Rena Mirecka (Poljska); Gennady Bogdanov (Rusija) i druge značajne trupe koji su naslednici „pozorišnih mastera“ našeg vremena.\nProjekat se sastojao od festivala i konferencije, čije su teme bile predavanje znanja u oblasti pozorišne umetnosti, susret generacija,važnost trajanja i kontinuiteta u kulturi jedne zemlje kao i kako znanje u ovoj umetnosti koje postoji samo u trenutku dok se izvodi može da bude zabeleženo, preneto drugome i sačuvano za budućnost.\nPremijera predstave “Nežno,nežno,nežnije”\nU okviru festivala Dah teatar je premijerno izveo predstavu “Nežno,nežno,nežnije” u Bitef teatru. Predstava je nastala u koprodukciji Dah teatra i kulturnog centra Novog Sada i u saradnji sa grupom Secondhanders. “Nežno,nežno,nežnije” je koncert-predstava koja se bavi temom nostalgije i njenim uticajem na kulturnu scenu na prostoru nekadašnje Jugoslavije. Koristeći formu koncerta kao i muzičko nasleñe prostora koji je jednom bio jedinstveni kulturni prostor, istražuje se mogućnost postojanja jednog kulturnog prostora koji nije ograničen geografskim i istorijskim odrednicama već ga čine nemerljiva iskustva deljenja jednog zajedničkog fantazma o najboljoj zemlji na svetu.\nKao završnica festivala Dah teatar je održao dvonedeljnu 10. INTERNACIONALNU ŠKOLU ZA GLUMCE I REDITELJE. Svake godine Dah Teatar Centar za pozorišna istraživanja predstavlja intenzivan program rada na glumačkom i rediteljskom usavršavanju uz primenu tehnika savremenog teatra.\nProjekat “Ne/vidljivi grad”\nDAH Teatar Centar za pozorišna istraživanja je prva organizacija iz Srbije kojoj je Evropska komisija za obrazovanje i kulturu odobrila aplikaciju da bude nosilac i koordinator projekta “Ne/vidljivi grad” u sklopu programa EU "Kultura 2007-2013." Projekat “Ne/vidljivi grad” je već počeo sa evropskim partnerima - umetničkim organizacijama iz Danske, Velike Britanije, Makedonije i Francuske.\nProjekat “Ne/vidljivi grad” ima za cilj promociju različitih etničkih kultura kroz meñu-etnički dijalog, koristeći se savremenim pozorišnim sredstvima.\nOvaj projekat je započet 2005. godine, a deo projekta u okviru programa EU "Kultura 2007- 2013." se već realizovao u Beogradu u junu i u Skoplju u novembru.\nNetworking Memories 2011/12\nDah Teatar je deo još jednog EU projekta čija je svrha stvaranje nove i održive mreže izmeñu 8 kulturnih i organizacija civilnog društva iz Bosne i Hercegovine, Italije, Kosova i Srbije (Dah Teatar) koja za cilj ima uključivanje grañana u realizaciju kao i u koncepciju zajednickih aktivnosti više zemalja. Sanja Krsmanović Tasić kao deo umetničkog tima projekta NETWORKING MEMORIES radila je koreografiju i scenski pokret za predstavu „Mala škola sećanja - Kabare za nostalgičare“, koja je premijerno izvedena 26.\nseptembra u Prištini i 29. u Peći. U toku 2012. saradnja će se nastaviti u Bosni i Hercegovini, Srbiji i Italiji.\nSaradnja sa PLAYHOUSE centrom\nDijana Milošević i Jugoslav Hadžić su od 26. do 29. septembra u okviru projekta "Ja mogu" sarañivali sa umetničkim centrom Plejhaus (Playhouse) u Severnoj Irskoj, Deri. U okviru programa održala se i prezentacija filma i knjige "Zajedno na delu na svetskoj sceni", panel-diskisija i radionica koju su vodile Sintija Koen (Cynthia Cohen) i Dijana Milošević u internacionalnom kulturnom centru Plejhaus.\nI ove godine je nastavljen program Unutar laboratorije koji se održava se od 2004. godine i kreiran je za sve zainteresovane profesionalce, praktičare i teoretičare, studente. Program je održan za studente sa Koi koledža (Coe College) iz SAD-a. Cilj programa je da predstavi profesionalne "tajne" koje stoje iza metoda rada DAH Teatra Centra za pozorišna istraživanja, njegove etike i estetike.\nGostovanja u Dah Teatru\nSpecci e memorie\nU Dah Teatru u martu 2011. je gostovao italijanski teatar Specci e memorie sa predstavama "Poslednje nebo" i "Moja Marina".\nU novembru 2011. Dah teatar je u saradnji sa norveškom ambasadom ugostio vodeću ličnost muzičke scene u Norveškoj još od šezdesetih godina prošlog veka Birgitte Grimstad. Brigitte je održala radionicu glasa, prezentaciju rada „Moj život“ i predstavu „Ko je bio Hans Kristijan Andersen?“.\nMaja Mitić je u 2011. godini odžala nekoliko radionica u Velikoj Britaniji i to na Ekses, Kent i Goldsmit Univerzitetu.\nDijana Milošević je u 2011. godini u Njujorku (SAD) učestvovala na ceremoniji dodele internacionalne nagrade “Rosamund Gitder/Martha Coigney” za koju je i sama nominovana, u organizaciji Liga žena profesionalaca u teatru i učestvovala na Brandajs univerzitetu u okviru programa Graditelji mira i umetnost.\nSanja Krsmanović Tasić učestvovala na Festivalu Magdalena Projekta, „Nasleñe i izazov“ (Legacy and Chalenge) u Kardifu (Velika Britanija), sa radionicom ART NEST i prezentacijom.\nMagdalena Projekat je meñunarodna mreža žena u savremenom teatru, i ovim Festivalom je proslavila 25 godina postojanja.\nSanja Krsmanović Tasić je, takoñe, u okviru projekta\n„BEZ GRANICA - INKLUZIJA,KULTURA I UMJETNOST“ u Bijelom Polju (Crna Gora), držala plesnu radionicu za polaznike sa i bez invaliditeta, koja je razultirala prezentacijom.\nUčešće Dah Teatra na festivalima\nBITEF POLIFONIJA, Beograd\nU okviru programa Bitef polifonije Dah Teatra je učestvovao sa svojom predstavom „Ne/vidljivi grad“.\nNA SOPSTVENI POGON, Beograd\nU okviru festivala Nezavisne kulturne scene Srbije "Na spostveni pogon" Dah Teatar je odigrao svoju predstavu „KOD Nastasijevića”.\nSKUPI FESTIVAL, Skoplje\nU okviru Skupi Festivala u Skoplju Dah Teatar je učestvovao sa predstavom „Prelazeći liniju“.\nVAN OKVIRA/OFF FRAME, Beograd\nU okviru prvog regionalnog festivala angažovanog teatra OFF FRAME, Dah Teatar je učestvovao sa predstavom „Prelazeći liniju“.\nU 2011.godini predstava „Prelazeći liniju“ je, po kritikama Zlatka Pakovića, jedina\nistinita politička predstava koju smo od 2000.godine do danas videli u srpskom


Jelena Janković i Viktor Troicki prošli u naredno kolo - Sjajne Vesti\nAutor Nikola Z 14.10.2015 Nema komentara\nJelena Janković plasirala se u drugo kolo turnira u Hongkongu koji se igra se za nagradni fond od 250.000 dolara. Za protivnicu je imala kvalifikantkinju i 149. teniserku sa WTA liste Rumunku Anu Bogdan, i rešila je meč u svoju korist sa 2:0, po setovima 6:4 i 6:2.\nU prvom setu Jankovićeva je uspela da napravi dva brejka, ali i protivnici polazi za rukom da napravi jedan brejk. Ipak Jelena opravdava ulogu favorita i rešava prvi set sa 6:4 i dolazi u vođstvo 1:0.\nDrugi set kreće neočekivano loše po Jelenu, Bogdanova joj uzima brejk i dolazi do vođstva 0:2. To je naljutilo Džej-Džej, „uzima reket u svoje ruke“ i zaredom uzima šest gemova, rešava i set i meč 6:2 i konačnih 2:0 posle sat i 25 minuta igre, i tako se plasirala u naredno kolo.\nU drugom kolu, Jankovićeva će igrati protiv Australijanke Anastasije Rodionove, 255. igračica sveta, koja je sa 6:4, 7:5 u prvom kolu eliminisala francusku kvalifikantkinju Irinu Raialsion.\nSrpski teniser Viktor Troicki je uspešno startovao na turnir koji se igra u Šangaju za nagradni fond od 7.021.335 dolara.\nViktor Troicki je za protivnika imao svog saigrača u dublu Urugvajca Pabla Kuevasa. Pošto se jako dobro poznaju Urugvajac ga je iznenadio i osvojio prvi set sa ubedljivih 6:2. Probudio se Trojicki igrao je sve bolje, napravio je brejk pri rezultatu 4:4. Potvrdio je Troicki brejk prednosti i dobio je set sa 6:4 i uspeo da izjednači na 1:1 u setovima. I drugi set je uspeo da reši na sličan način tako da je posle tačno dva sata igre preokretom došao do trijumfa.\nSledeći protivnik mu je Švajcarac Stan Vavrinka, koji je kao četvrti nosilac bio slobodan u uvodnoj rundi nadmetanja, sa kojim se do sada sastajao dva puta i oba puta izgubio.\nČestitke i Džej-Džej, i Viktoru Troickom. Nadamo se da će uspešno nastaviti takmičenje na turnirima.\ntop vesti, sjajne vesti, jelena janković, pobeda, viktor troicki, prvo kolo, turnir, dzej dzej, hong kong, sangaj\nJelena Janković i Viktor Troicki prošli u naredno kolo postavio Nikola Z 14.10.2015


Kako postati (i ostati) uspešan preduzetnik - Dobre stvari\nKako postati (i ostati) uspešan preduzetnik\nHome » Kako postati (i ostati) uspešan preduzetnik\nZavršili ste studije ili srednju školu i već nekoliko godina pokušavate da pronađete stalan posao, no osećate da to možda i nije pravi put za Vas? Ili ste možda naprosto uvideli da više nema smisla i da ne želite da radite „na crno“?\nU ovom tekstu potrudićemo se da Vam približimo par ključnih, zajedničkih činilaca uspešnih preduzetnika.\nNo, unapred da Vam kažemo: nećemo vam otkriti magičnu formulu koja će rešiti sve vaše probleme (nećemo, jer ona ne postoji), ali ćemo vam dati nekoliko saveta kako da postanete uspešan preduzetnik, i nadamo se da će vam bar neki od njih biti od pomoći.\nPrvi koraci u pokretanju biznisa\nSvima je dobro poznato koliko je za sve što radimo značajna dobra strategija i logistika. Ukoliko ste rešili da pokrenete sopstveni biznis, važno je da pre nego što se upustite u sam razvoj biznisa, pristupite odluci koji tip firme je neophodan za vaš biznis, a tek nakon toga možete da započnete proces osnivanja firme. Ovo su proceduralne stvari, ali itekako bitne za ispravan start.\nA pre i samog administrativnog dela osnivanja firme, proverite da li uopšte ima smisla da započnete željeni biznis. Na primer, ako u vašem kraju postoje 4 pekare ima li smisla/potražnje, da vi otvorite petu?\nVrlo je rizično da ulažete novac i energiju u delatnost koja nema perspektivu, jer koliko god se vi trudili da kupcima ponudite popuste, oni jednostavno neće biti zainteresovani za to zato što su zadovoljni onim što su već probali i na šta su se već navikli.\nTakođe je bitno da prikupite podatke o vašoj konkurenciji kako biste na osnovu njih odlučili koju to novu uslugu ili proizvod možete da ponudite klijentima odnosno kupcima. Najbolji način da se izborite sa konkurencijom jeste da budete drugačiji, da se po nečemu izdvojite od konkurenata i da time privučete klijente.\nRazgovarajte sa ljudima i pokušajte da doznate koja usluga bi im bila značajna i šta je to što možete da uradite kako biste poboljšali uslugu i dobili dugoročne klijente. Saslušajte sve pohvale i kritike i potrudite se da usvojite sve konstruktivne predloge.\nIsta pravila važe i ako imate uspešno preduzeće, a razmišljate o proširenju u inostranstvo. Raspitajte se na vreme o svim uslovima i pravilima koja važe u zemlji u kojoj želite da otvorite ogranak svoje firme. Ako planirate izvoz robe u Makedoniju, proverite njihove zakone i pravilnike, ako ste zainteresovani za slovenačko tržište, saznajte kakve informacije i savete nudi računovodski servis Ljubljana, i tako dalje.\nGrađenje odnosa sa potrošačima kao stub biznisa\nSvaki preduzetnik želi da unapredi poslovanje i da zadobije poverenje onih zahvaljujući kojima njegov biznis opstaje. Stoga je veoma bitno da preduzetnici uspostave prijateljski odnos sa svojim klijentima i da izgrade uzajamno poverenje, jer će takve preduzetnike njihovi zadovoljni klijenti preporučivati svojim prijateljima i poznanicima.\nOvakav uzajamni odnos preduzetnici treba da izgrade ne samo sa kupcima, nego i sa svojim saradnicima zato što uspešan posao gradi preduzetnik zajedno sa svojim timom zaposlenih i ako nešto u tom lancu ne štima, posao će da trpi.\nKoliko god da je preduzetnik uspešan u svom poslu i zadovoljan prihodima, važno je da se uvek trudi da bude u toku sa svim dešavanjima u njegovoj branši i da konstantno radi na unapređenju i promovisanju svog biznisa.\nZa posao koji će stalno donositi prihode nije dovoljna samo preporuka klijenata; veoma bitnu ulogu ima dobro izgrađena marketing strategija pomoću koje će mnogo ljudi čuti za vaš biznis. Obavezno promovišite vaš biznis putem društvenih mreža i napravite internet stranicu vašeg preduzeća. Pratite šta rade vaši konkurenti i potrudite se da naučite nešto od njih.\nKarakter osnivača kao preduslov za biznis uspeh\nDa bi neko postao uspešan preduzetnik, neophodno je da ima preduzetnički duh, da voli posao kojim se bavi i da je uvek spreman na sticanje novih znanja i veština. Upravo ta otvorenost za ličnim razvojem i prosperitetom je ono što odvaja „obične“ od vanserijskih preduzetnika. Nastojte da se stalno stručno usavršavate, ali i da učite nove stvari iz oblasti ekonomije i finansija, o pojmovima kao što je završni račun, transferne cene, kako se vodi evidencija i slično.\nIsto tako, dobro je da preduzetnici jedni sa drugima razmenjuju iskustva. Postoje udruženja preduzetnika koja između ostalog služe upravo za to, a na društvenim mrežama može da se nađe dosta grupa u kojima se preduzetnici okupljaju i razgovaraju o svojim poslovima. Uvek izdvojite malo vremena da vidite šta se priča u tim grupama i verovatno ćete pronaći neke informacije korisne za vaš posao.\nOlakšice za otpočinjanje biznisa\nOve godine dosta se govori o olakšicama koje će država omogućiti mladim preduzetnicima koji odluče da pokrenu sopstveni biznis, pa bi bilo dobro da se informišete o tome i proverite da li bi vam te najavljene pogodnosti mogle biti od pomoći. Ukoliko niste sigurni kako da organizujete svoje finansije, potražite savet stručnjaka. Recimo, ako živite u Zemunu, svojim znanjima i detaljnim analizama knjigovodstvena agencija Zemun pomoći će vam da donesete sve važne odluke koje će vam pomoći da razvijete svoje poslovanje na toj lokaciji.\nAko želite da postanete preduzetnik, imajte na umu da ćete u svoj posao morati da uložite mnogo energije, truda, strpljenja, vremena i sredstava, ali ukoliko napravite kvalitetan biznis plan, računajte da će vam se uloženi trud isplatiti.\nPrevPrethodna Kako pronaći pouzdanog dobavljača u Kini?\nSledećaKorisni saveti za renoviranje kuhinjeSledeći


Uest Frans: Zašto Makron još nije zvanično kandidat za predsedničke izbore - Svet - Dnevni list Danas\nPočetna » Svet » Uest Frans: Zašto Makron još nije zvanično kandidat za predsedničke izbore\nU okviru Pete Republike, pet odlazećih predsednika Francuske odlučilo je da se kandiduje za novi mandat, najavljujući svoju kandidaturu što je kasnije moguće ili igrajući na element iznenađenja.\nMakron je nedavno rekao da ne postoji neizvesnost i da želi da se kandiduje ali je dodao da će saopštiti svoju kandidaturu „kada za to dođe vreme“. U međuvremenu je Makron veliki favorit prema rezultatima istraživavanja javnog mnjenja.\nUest Frans naveo je da je Šarl de Gol (Charles de Gaulle) koji je bio prvi predsednik Pete Republike, započete 1958. godine, najavio kandidaturu za drugi mandat 33 dana pred izbore.\nDe Gol je pored kratke kampanje pobedio na tim izborima, održanim u decembru 1965. godine. Tada je osvojio 55,20 odsto glasova.\nValeri Žiskar d’Esten (Valéry Giscard d’Estaing) je saopštio svoju kandidaturu tačno 56 dana od održavanja prvog kruga, naveo je list.\nFransoa Miteran (Francois Mitterand) se kandidovao za drugi mandat, 33 dana pre prvog kruga glasanja, dok je Žak Žirak (Jacques Chirac) to uradio 69 dana pre izbora, a Nikola Sarkozi (Nicolas Sarkozy) 67 dana.\nJedino je socijalista Fransoa Oland (Francois Hollande), Makronov prethodnik odlučio da ne bude kandidat, tada suočen sa velikom nepopularnošću.\nMakron je sa 39 godina 2017. godine postao najmlađi predsednik Francuske. On je osmi predsednik od uvođenja Pete Republike 1958. godine i prvi je predsednik koji je pobedio a da ne pripada nijednoj tradicionalnoj stranci, levici ili desnici Francuske.\nIzbori se poklapaju i sa francuskim šestomesečnim predsedavanjem Savetom Evropske unije, koje je počelo 1. januara. Posle predsedničkih izbora u aprilu, u junu su predviđeni i parlamentarni izbori u Francuskoj.\nLider Al Kaide Ajman al Zavahri okrivio je danas SAD za rat u Ukrajini.\nUkrajina je danas objavila da je uništila ruski desantni...\nNajavljeni embargo Evropske unije na uvoz ruske nafte je...\nHrvatski državni mediji su danas objavili da je ruska...


Predsednik Buš ponovo branio odluku da autorizuje prisluškivanje stanovnika SAD\nPredsednik Buš se ponovo obratio američkoj javnosti - sa konferencije za novinare. U uvodnom izlaganju on je branio svoju odluku da dozvoli Nacionalnoj bezbednosnoj agenciji da prisluškuje telefonske razgovore američkih državljana bez specijalnog sudskog naloga.\nPredsednik Buš je rekao da kao vrhovni komandant oružanih snaga ima ustavno ovlašćenje i odgovornost da štiti zemlju (i da mu je Kongres dao proširena ovlašćenja posle 11. septembra 2001.)\n«To je bio efikasan način da se omete neprijatelj, a da se istovremeno zaštite naše gradjanske slobode, Taj program je bio uperen samo protiv onih za koje se znalo da su povezani sa al-Kaidom. Viš od 30 puta sam ponovo odobrio taj program i činiću to sve dok se zemlja suočava sa pretnjom.»\nU pogledu, Iraka, predsednik je rekao da je optimista posle uspešnih izbora u toj zemlji.\n«To se desilo zato što Iračani žele da žive u slobodnom društvu. Ono što je važno u vezi sa izborima je da će Irak postati saveznik u ratu protiv terorizma i model slobode u delu sveta koji očajnićčki želi slobodu. Slobodni Irak će biti primer slobode za reformiste od Teherana do Damaska.»\nU pogledu nuklearnog programa Irana, predsednik je naglasio da je diplomatsko rešenje moguće.\n«Ne možemo da dozvolimo da Iran poseduje nuklearno oružje. Sledeći korak je da svet shvati da sposobnost obogaćivanja uranijuma u mirnodopske svrhe vodi do programa proizvodnje nuklearnog oružja. Stoga ne možemo da dopustimo Irancina da steknu tu sposobnost», naglasio je američki predsednik.\nMnoge uticajne demokrate, kao i republikanci, reagovali su sa zaprepašćenjem i kritički na izveštaj da je predsednik Buš odobrio tajni program prisluškivanja telefonskih razgovora, koji je u petak objavio dnevnik Njujork Tajms.\nPredsedavajući senatskog odbora za pravosudje, republikanski senator Arlin Sekter, najavio je da će sazvati pretres o tom pitanju. I posle današnjeg predsednikovog nastojanja da odbrani tu odluku, uticajni demokratski senatori izrazili su sumnju u tvrdnju da je predsednik Buš imao ustavno ovlašćenje da odobri taj program.\nSenator Karl Levin je rekao da u postojećim zakonima nije mogao da nadje ništa što bi dozvolilo predsedniku Bušu da dozvoli prisluškivanje telefonskih razgovora američkih državljana bez sudske odluke. Senator Levin je rekao da je predsednik Buš uzeo zakon u svoje ruke, a senatori Ras Fajngold i Džek Rid ponovo su pozvali na otvaranje istrage o tom pitanju.\nObraćanje iz Ovalne kancelarije\nBilo je to prvo predsednikovo obraćanje direktno američkoj javnosti, iz njegovog Ovalnog kabineta, od marta 2003., kada je objavio invaziju na Irak. Buš je rekao da danas mnogi Amerikanci postavljaju pitanja o ceni i pravcu u kome se taj rat razvija. On je rekao da ima nesuglasica u vezi sa njegovom politikom prema Iraku, ali je dodao da bi potreba za pobedom trebalo da ostane najvažnija:\n”Ne očekujem od vas da podržavate sve šta ja radim, ali večeras imam jedan zahtev. Nemojte se predati očaju i nemojte odustati od ove borbe za gradjanske slobode,“ rekao je on.\nPredsednik Buš je priznao da će biti još žrtava i krvoprolića ali je rekao da je slobodan Irak vredan te cene. Ponekad je teško videti napredak iza mnoštva slika nasilja, rekao je on, ali napredak postoji. Kao dokaz on je izneo iračke izbore, održane prošlog četvrtka, rekavši da je nova ustavna demokratija pustila koren u srcu Bliskog istoka:\n”Uz svaku scenu razaranja u Iraku postoji više scena obnavljanja i nade. Uz svaki izgubljeni život postoje bezbrojni obnovljeni životi, a uz svakog teroristu koji pokušava da zaustavi napredovanje slobode u Iraku postoje mnogi Iračani i Amerikanci koji rade na njihovom porazu. Ne samo da možemo da pobedimo u ratu u Iraku - mi pobedjujemo u tom ratu,“ rekao je Buš.\nPredsednik je govorio neuvijeno, ukazujući na kritičare njegove iračke politike i njihove pozive za rano povlačenje. On je rekao kako je važno da svi Amerikanci shvate kakve bi bile posledice povlačenja iz Iraka pre nego što posao bude obavljen:\n”Napustili bismo naše iračke prijatelje i poslali bismo signal svetu da se Americi ne može verovati da će održati reč.“\nBušovom obraćanju iz Ovalnog kabineta prethodila je serija od četiri govora, održana u danima pred iračke izbore, u kojima je izneo obrise svoje, kako je nazvao, pobedničke strategije. Svi ti govori održani su u prepodnevnim časovima, pred publikom sastavljenom od vojnog osoblja ili od članova privatnih organizacija zainteresovanih za spoljnu politiku. Za razliku od toga, jučerašnje obraćanje iz Bele kuće bilo je usmereno direktno ka najširoj američkoj javnosti i emitovano u udarno televizijsko vreme.\nPomenuti govori bili su deo nastojanja administracije da poveća poverenje u Bušovu politiku prema Iraku, u jeku anketa koje pokazuju sve veću zabrinutost javnosti. Kritičari kažu da Bušova Bela kuća ne čini dovoljno za prepuštanje bezbednosti u ruke Iračana i da nove iračke lidere ne izlaže dovoljno jakom pritisku da izmene svoj nedavno usvojeni ustav kako bi obuhvatio prava sunita i žena.\nSenator iz Mičigena, Karl Levin, najistaknutiji demokrata u senatskom Odboru za oružane snage, pojavio se juče pre podne u jednom političkom kontakt-programu televizijske mreže NBC:\n”Moramo da promenimo kurs,“ rekao je senator Levin. ”Moramo da kažemo Iračanima da moraju da se politički ujedine, a ne da imaju mogućnost da se ujedine i da imaju sjajan ustav, kakav u stvari nemaju, jer ih ovaj ustav vodi u podele. Moramo da im kažemo da moraju da se politički približe jedni drugima ili ćemo u protivnom preispitati naše prisustvo u Iraku.“\nSenator Levin je rekao da bez ujedinjenja Iračana neće postojati način da se suzbije pobuna u toj zemlji.


"Šef Zajedničke koordinacione platforme Korner pohvalio je ambiciozan ali realan plan ministra Sekulovića i njegovog tima po pitanju upravljanja granicom i borbe protiv ilegalnih migracija, te iskazao punu podršku na putu implementacije zacrtanih ciljeva", navodi se u saopštenju\n5478 pregleda\t3 komentar(a)\nOn se danas sastao sa šefom Zajedničke koordinacione platforme Berndtom Kornerom i tom prilikom govororili na više tema od zajedničkog interesa, kao što su upravljanje granicom, azil, migracije i readmisija, te borba protiv trgovine ljudima i krijumčarenje migranata.\nIz Ministarstva unutrašnjih poslova je saopšteno da je Sekulović predstavio ciljeve koje je MUP postavio u ovim oblastima i da iako je mala zemlja, Crna Gora ima veoma kompleksnu granicu, koju je neophodno zaštititi na efikasan način.\nTakođe, dodaje se u saopštenju, prioriteti MUP-a su i uvođenje sistema elektronske identifikacije migranata, efikasne procedure azila, te zaključivanje sporazuma o readmisiji sa zemljama porijekla migranata. Na ovaj način, kazao je Sekulović, stvoriće se uslovi za sveobuhvatno upravljenje migracijama.\n"Šef Zajedničke koordinacione platforme Korner pohvalio je ambiciozan ali realan plan ministra Sekulovića i njegovog tima po pitanju upravljanja granicom i borbe protiv ilegalnih migracija, te iskazao punu podršku na putu implementacije zacrtanih ciljeva", navodi se u saopštenju.\nIz MUP-a je saopšteno da je na sastanku zaključeno da Crna Gora kao država koja snažno podržava Zajedničku koordinacionu platformu može i želi da doprinese suzbijanju ilegalnih migracija i unapređenju globalne bezbjednosti.\nMinistarstvo unutrašnjih poslovaSergej Sekulovićgranični prelazigranicemigracijemigrantiBerndt Korner


Privremena mjera / U Crnoj Gori isključeni Viber i WhatsApp – EUskola\nBalkan Privremena mjera / U Crnoj Gori isključeni Viber i WhatsApp October 16, 2016\nCrna, Gora, iskljucivanje, mjera, privremena, viber, Whatsapp\nAgencija za elektronske komunikacije i poštansku djelatnost Crne Gore naložila je svim telekomunikacionim operatorima da isključe mogućnost korištenja aplikacija Viber, WhatsApp i drugih sličnih servisa.\nOvi servisi su tokom dana upotrijebljeni za neželjenu komunikaciju sa korisnicima.\nPrema nalogu Agencije, operatori su dužni da sprovedu tu mjeru u skladu sa Zakonom o elektronskim komunikacijama, koji predviđa da je komunikacija za potrebe direktnog marketinga dozvoljena samo uz prethodno pribavljenu saglasnost korisnika.\nMogućnost korištenja servisa kao što su Viber i WhatsApp biće isključena dok Agencija posebnim nalogom ne odredi da se takva zabrana suspenduje.\nKompanije Crnogorski Telekom, Telenor i M:tel nisu ustupale podatke o svojim korisnicima i poštuju najstrože sigurnosne standarde i procedure zaštite korisnika i njihovih podataka.\n← Vladimir Putin: Loši odnosi sa SAD-om počeli su od raspada Jugoslavije\nZa starija vozila u BiH drastično skuplja registracija →\nZVANIČNO: Dodik na crnoj listi SAD!\nComments Off on ZVANIČNO: Dodik na crnoj listi SAD!\nCRNA LUTKICA BIJELE DJEVOJČICE: Svi pričaju o kćerki ragbi igrača i njezinoj crnoj bebi ćelavici\nOctober 7, 2015 Publisher


Hoti već ima prvi zadatak, ako postane premijer ⋆ Balkan PlusBalkan Plus\n03.06.2020 u 08:26\nHoti već ima prvi zadatak, ako postane premijer\nPosle ozbiljnog političkog potresa, tokom ove nedelje biće imenovan novi premijer Kosova, Avdulah Hoti. Buduća vlada teško da će izgurati pun mandat, ali ono što je sigurno – imaće u opisu posla dijalog i implementaciju sporazuma sa Beogradom, piše Blic.\nAvdulah Hoti je ime malo poznato javnosti u centralnoj Srbiji. Na Kosovu on nije lider, ali jeste čovek od poverenja predsednika Demokratskog saveza Kosova (DSK) Ise Mustafe.\nHoti nema ‘prljavu biografiju’, ocenjuje ovaj beogradski dnevnik.\nDo preokreta na Kosovu došlo je nakon što je krajem marta parlament izglasao nepoverenje lideru Samoopredeljenja Aljbinu Kurtiju.\nPotom je predsednik Hašim Tači dekretom imenovao Avdulaha Hotija, a Ustavni sud odlučio da se ovaj potez ne kosi sa zakonom i da je odluka o novom mandataru u skladu s Ustavom. I tako je praktično pobednik kosovskih izbora Kurti izvisio, međutim, po svemu sudeći, ne zadugo.\nUticajnom kosovskom političaru Isi Mustafi, nasledniku politike Ibrahima Rugove, iz diplomatskih krugova dato je zeleno svetlo da predloži koga bi iz svoje stranke za mandatara. Inače, Mustafina DSK je druga po osvojenom broju glasova na poslednjim izborima, odmah iza Kurtijevog Samoopredeljenja.\n“Mustafi je poručeno da mora da skloni uprljane kadrove i iz svoje stranke. Hoti je bio idealan izbor jer je čist, ali i čovek od poverenja, a Isa Mustafa je bolestan. Opcija je bila i Vjosa Osmani, koja ima jak uticaj u partiji, ali ona nije u najboljim odnosima, niti ima iste poglede, kao lider partije Mustafa”, kaže za “Blic” strani diplomata iz Prištine.\nIsa Mustafa, iako lider, nema više jak autoritet u partiji koji je ranije imao. Zato mu je potreban čovek od poverenja na mestu premijera. Mustafa ima i igrača za kontakte sa drugim partijama i to je Ljutfi Haziri, koji se javno i tajno sastajao sa Hašimom Tačijem i u vreme kada je dogovarana vlada sa Kurtijem.\nUnutar DSK ima znatnog neslaganja u vezi s kadrovima i saradnjom sa ratnom koalicijom, a to su i Tačijeva i Haradinajeva stranka.\nU ovoj partiji dobar deo funkcionera i starih kadrova smatra da su njihovi članovi i simpatizeri likvidirani po nalozima Kadrija Veseljija, Tačija… Inače sud za OVK ima svedoke Albance koji su bili članovi ili simpatizeri upravo DSK. Zapravo, većini u ovoj stranci više odgovara saradnja sa Kurtijem, kaže “Blicov” izvor.\n“Mustafa ima podršku stranih diplomatija i daje mu se prostor zbog budućih pregovora i sporazuma sa Beogradom. Države Kvinte ipak znaju ko je trenutno budućnost Kosova i podržavaju Kurtija jer nema iza sebe zlodela, učešće u ratu i realno je bez mrlje kada je reč i o korupciji, kao i njegovi saradnici”, kaže strani diplomata “Blicov” sagovornik.\n“Ova vlada neće dugo trajati, ceo mandat nije ni na pomolu. Posao joj je da implementira sporazume. Do tada Kurti će imati vremena za svoje političke aktivnosti. Strane diplomatije neće ratnike u vlasti, hoće čišćenje, hapšenja, a to može samo Kurti i za to će imati podršku značajnih država”, navodi diplomata.\nKada je reč o budućem premijeru Hotiju, nisu svi viđeniji članovi DSK bili za njegov izbor. Jedan od njih je član rukovodstva DSK i vršilac dužnosti ministra odbrane Anton Ćuni, koji ima dobre veze sa strancima, ali ne i opravdanje za sve poteze sadašnjeg predsednika stranke Ise Mustafe.\nVjosa Osmani ušla je u sukob sa partijom posle izglasavanja nepoverenja Kurtiju i, prema saznanjima “Blica”, ona se sastaje bez znanja stranke i sa stranim diplomatama i predstavnicima političkih partija. Čak Prištinom kruži i priča da bi mogla da formira novu stranku i povuče deo članstva iz DSK.\nU ovakvoj atmosferi na mesto premijera dolazi Hoti, prvi premijer koji nema ratnu biografiju iza sebe.\nEkonomista po struci, Hoti je prošao sve nivoe političkog sistema, od lokalne samouprave, ministarskog mesta, jedne neuspele kandidature za premijera i, na kraju, mesta potpredsednika Vlade Kosova sa kog je smenjen iste noći kada je pala vlada Aljbina Kurtija.\n“Ova nova vlada će imati pritisak pre svega od strane Vašingtona da popravi odnose sa Beogradom i ponovo sedne za pregovarački sto. Želja Vašingtona je da se politička situacija na Kosovu stabilizuje kako bi vlada u Prištini imala kapacitet da na jesen postigne sporazum sa Beogradom, na čemu insistira Trampova administracija. Međutim, s obzirom na to da se Aljbin Kurti neće predati bez borbe i da njegov pokret Samoopredeljenje ima sve veću podršku, pitanje je koliko će ova nova vlada uspeti da se održi i da li ćemo ipak imati ubrzo vanredne izbore na Kosovu”, rekao je Zobenica.\n“Međutim, njegov objektivan problem je što nema potreban politički autoritet i sigurno je da će kod svake odluke morati prvo da se konsultuje sa stranačkim liderima ove koalicije. Što se tiče same politike, od Hotija očekujem da bude fleksibilan kada je reč o odnosima sa Beogradom i mislim da neće ulazi u sukobe za predstavnicima međunarodne zajednice kao što je to bilo kod njegovih prethodnika”, smatra Zobenica.


Izdavači iz SAD pozvali Kinu da ne proteruje novinare - Svet - Dnevni list Danas\nPočetna » Svet » Izdavači iz SAD pozvali Kinu da ne proteruje novinare\nIzdavači iz SAD pozvali Kinu da ne proteruje novinare\nIzdavači tri vodeća američka lista zatražili su danas od Kine da poništi odluku o proterivanju dopisnika u jeku pandemije korona virusa.\n0Piše: Beta-AP 24. marta 2020. 12.13\nU otvorenom pismu izdavača Njujork tajmsa, Vašington posta i Vol strit džornala navodi se da se proterivanjem ugrožava pristup informacijama u vreme kad su one najpotrebnije.\n„Ovaj potez, koji je učinjen kao odmazda za proterivanja iz SAD, jeste potez zbog kojeg bismo protestovali pod bilo kojim okolnostima“, navode izdavači i ukazuju da je to „štetno i nesmotreno u trenutku kada svet nastavlja borbu protiv ove bolesti, borbu koja će zahtevati slobodan protok pouzdanih vesti i informacija“.\nKina je prošle sedmice saopštila da će većina Amerikanaca koji rade za ova tri izdavača, morati da kroz 10 dana predaju pres kartice. Ovaj potez je usledio nakon odluke američke administracije da ograniči broj viza za dopisnike kineskih državnih medija.\nU pismu američkih izdavača se ocenjuje da su „mediji kolateralna šteta diplomatskog spora kineske i američke vlade“ čime bi svet mogao da „ostane bez kritičke informacije u ovom opasnom trenutku“.\nEpidemija korona virusa je izbila u decembru 2019. u Kini da bi se potom proširila na ceo svet.\ndopisnistvo, Korona virus, novine, pandemijaPeking


Demonstranti u SAD za obustavu projekata fosilnih goriva\nTanjug 12. oktobra 2021. 09:30\nVAŠINGTON – Stotine demonstranata predvođenih starosedelačkim aktivistima iz čitavih Sjedinjenih Američkih Država protestovalo je ispred Bele kuće, tražeći od američkog predsednika DŽoa Bajdena da prestane sa odobravanjem projekata u oblasti prerade fosilnih goriva i da klimatsku krizu proglasi nacionalnom vanrednom situacijom.\nJučerašnjim skupom obeležen je početak petodnevnih demonstracija koje pozivaju na obraćanje veće pažnje na klimatske nepravde, u trenutku kada su se vođe domorodačkih Amerikanaca i članovi plemena uputili u glavni grad kako bi objavili svoje zahteve, prenosi britanski list „Gardijan“.\nDemonstracije su deo protesta „People v Fošil Fuels“, koje je organizovala koaliciona grupa poznata kao „Build Back Fošil Free“, a koja poziva Bajdenovu administraciju da preduzme dodatne mere kako bi smanjila projekte u oblasti fosilnih goriva koji doprinose proizvodnji ugljen-dioksida.\nProtesti nisu bili nasilni, ali je policija iskoristila akustični uređaj velikog dometa koji emituje prodoran zvuk, sudeći prema video zapisima koje su snimili protestanti.\nUpotreba tog uređaja, koji se navodno koristi za kontrolu mase, izazvala je brojne kritike na društvenim mrežama.\nProjekat naftovoda „Line 3“ suočio se sa brojnim protestima, a policija je uhapsila više od 900 demonstranata koji se protive tom projektu od početka građevinskih radova.


Grad Zvornik i fondacija Impakt – bespovratna sredstva za poslovne ideje petoro Zvorničana - Zvornicki.ba\nU Zvorniku je danas održana prezentacija najbolje ocenjenih poslovnih ideja Zvornik i za pet su bespovratno dodijeljena sredstva u iznosu od po 5.000 KM .\nRadi se o dizajnersko-arhitektonskom studiju, oživljavanju starih zanata, proizvodnji nakita, proizvodnji meda i drugih pčelinjih proizvoda i uzgoju voća sa fokusom na razradu poslovne ideje sušenja voća. Oni su uspješno završili obuku, te danas predstavili svoje ideje komisiji koja je procijeni da su one održive i adekvatne za dalju podršku.\nSredstva su dobili Marina Arnaut Perić – MAP studio, Bojana Kovačević – „BO-KO BREND“, Radojka Savić – „Unikatni nakit i dekoracije Tanja“, Tatjana Šurbat – „Pčelarstvo Sanja“ i Srpko Gorančić – „Komercijalno poljoprivredno gazdinstvo Radojka Savić”.\nGradonačelnik Zvornika Zoran Stevanović rekao je da je cilj aktivnosti koje Grad Zvornik zajedno sa Investicijskom fondacijom Impakt preduzima u zadnjih nekoliko mjeseci pružanje pomoći sugrađanima u razradu i oživljavanju njihovih ideja kako bi se osamostalili i jednog dana oni i njihove porodice živeli od tih poslovnih aktivnosti o kojima se danas govorilo.\n„Mi ćemo i ubuduće podsticati razvoj preduzetništva, a da smo učinili pozitivne korake govore i podaci da je broj registrovanih samostalnih preduzetničkih radnji našem gradu značajno veći u ovoj godini nego što je to bilo 2019, a naročito 2020. godine kada smo imali situaciju da se neki broj preduzetnika odlučio da privremeno odjavi svoju radnju zbog pandemije virusa korona. Zahvalnost našim sugrađanima koji su učesnici u projektu, kao i fondaciji. Mi smo uvijek tu za sve one koji podržavaju ovakve ideje i naročito za sve ljude koji žive u našem gradu, a imaju poslovne ideje koje treba podsticati kako bi se preduzetništvo razvijalo.“\nMirela Omerović ispred fondacije Impakt rekla je da je danas pet građana Zvornika koji su u poslednjih godinu dana ili pokrenuli vlastiti biznis ili tek namjeravaju da registruju svoje preduzetničke djelatnosti prezentovalo svoje poslovne ideje.\n„Ovaj program implementiramo u saradnji sa Gradskom upravom Zvornik koja je pored sufinansiranja osigurala i prostor i stručnu i mentorsku podršku učesnicima. Program se sastoji od nekoliko koraka, prvi je bila preduzetnička obuka gdje smo u poslednjih mjesec i po dana sa učesnicima radili na razradi njihovih poslovnih planova i modela. Danas smo prisustvovali konačnoj prezentaciji materijala koje su oni izradili i dodjeli bespovratne finansijske podrške za one koji su danas pozitivno ocijenjeni. Učesnicima ćemo omogućiti i promotivnu podršku za njihove proizvode i usluge, kao i stručnu podršku u skladu sa procjenjenim potrebama. Posebno je bitno da, s obzirom da radimo sa preko 300 preduzetnika iz cijele BiH, naglasiti da postoji mogućnost umrežavanja, saradnje, razvoja tržišta tako da ovo jeste sveobuhvatan program podrške.“\nBojana Kovačević je rekla da je došla na ideju da registruje umjetnički zanat koji podrazumijeva tradicionalne ručne radove, štrikanje, pletenje, heklanje, šivenje. Tu sam našla šansu da kao samostalni preduzetnik uspijem. Ova sredstva su mi značajna za početak rada, odnosno za otvaranje radnje.“\nProgram se realizuje uz podršku Švajcarske agencije za razvoj i saradnju. Ukupna vrijednost je 25.000 KM od čega gradski budžet učestvuje sa 15.000 KM, a fondacija sa 10.000 KM.


Nekadašnja predsednica Skupštine Maja Gojković, koja u srpskoj javnosti važi za jednog od najvećih “preletača” iz stranke u stranku, ima ozbiljan problem upravo sa onima koji se ponašaju poput nje.\nTako je bivša predsednica parlamenta svojevremeno počela da radi na izradi novog skupštinskog poslovnika o radu, koji bi zabranio poslanicima da posle izbora “prelete” u drugi poslanički klub, već da mogu postati samo samostalni poslanici. A sada i sama govori protiv preletača na stranačkim skupovima.\nReforma i stopiranje preletača u Skupštini navodno će uvesti novu politiku koja će nedostojne oterati iz politike.\nGojkovićeva radikale napušta 2007. godine, da bi godinu dana kasnije osnovala GG “Maja Gojković”, a iste godine registrovala je i svoju stranku – Narodnu partiju.


Tepić pred Real: ''Bilo bi previše obećavati pobedu'' - Sportske.net\nTepić pred Real: ''Bilo bi previše obećavati pobedu''\nKošarkaše Partizana posle duela sa Zvezdom u ABA ligi očekuje jedno još veće iskušenje u Evroligi, gostovanje najubedljivojoj ekipi u Evropi od početka sezone.\nOva utakmica igra se u petak od 20:45h u Madridu, a pred put u Španiju, novinarima se obratio bek Partizana Milenko Tepić, koji je izneo svoja očekivanja od ovog duela.\nPodsetimo, Real je ubedljivo dobio i prethodni duel sa Partizanom, na startu Top 16 faze Evrolige u beogradskoj ''Kombank Areni'', ali su se crno-beli ipak dobro nosili sa, po mišljenju mnogih, budućim šampionom Evrope.\nPrema tome, i na gostovanju u Madridu crno-belima ostaje da što skuplje ''prodaju kožu''.\n''Gostujemo jednoj od najboljih, ako ne i najboljoj evropskoj ekipi u ovom momentu, to njihovi rezultati, forma i način igre trenutno pokazuju. Sa druge strane mi neki imperativ pobede ne možemo sebi da stvaramo, ali sportski, prvenstveno gledano iz tog ugla, mislim da to treba da bude za nas jedan veliki izazov da vidimo gde smo i koliko možemo protiv jedne takve ekipe, da sportski sebe motivišemo da se nadmećemo sa njima i da na taj način odigramo jednu dobru utakmicu.\nZaista bi mnogo bilo obećavati pobedu i neko iznenađenje te vrste s obzirom na celu situaciju i kod nas i kod njih. Naravno to ne znači da idemo tamo da se predamo nego da odigramo jedan dobar meč, sa kojim ćemo nadam se na kraju svi biti zadovoljni, kako god se bude završilo", izjavio je Tepić.


Nema ujedinjenja Kosova i Albanije bez – Srba - Sputnjik Srbija\nNema ujedinjenja Kosova i Albanije bez – Srba\n21:01 19.02.2021 Preuzmite kraći link\nNema ujedinjenja takozvanog Kosova i Albanije ukoliko im to ne omoguće Srbi, kaže za Sputnjik Demo Beriša, politički komentator i predsednik Matice Albanaca u Srbiji.\nBeriša podseća da je ujedinjenje ili pripajanje Kosova Albaniji, kojim su Ramuš Haradinaj i Aljbin Kurti „pretili“ tokom izbornog procesa, prazna retorika jer je za tako nešto potrebna promena kosovskog Ustava.\nBez glasova Srba nema ujedinjenja Kosova i Albanije\n„Sve ono na čemu su u predstavljanju političkih programa Samoopredeljenje i koalicija oko njih, kao i Alijansa za budućnost Kosova, dakle Kurti i Haradinaj, insistirali da će doći - sjedinjenja ili pripajanja Kosova Albaniji, u ovom trenutku je neizvodljivo. Iz prostog razloga jer Ustav Kosova u svojoj preambuli tako nešto zabranjuje, odnosno, ne dozvoljava Kosovu da se pripaja drugim državama u cilju postajanja jedne države, odnosno velike Albanije“, objašnjava Beriša.\nUkoliko bi Priština ipak rešila da krene tim putem morala bi da menja svoj Ustav.\n„Da bi se Ustav Kosova promenio, neophodno je da pored dvotrećinskog broja glasova Albanaca glasa i šest poslanika srpske zajednice koji učestvuju u parlamentu“, napominje sagovornik Sputnjika.\n© Foto : pritskirn\nDeo takozvanog Ustava Kosova u kome jasno piše da nemaju pravo na ujedinjenje sa drugom državom\nTako da je u ovom trenutku nemoguće uopšte govoriti o tome da će doći do ujedinjenja Kosova i Albanije.\nPredizborna retorika zasnovana na željama\nPodsetimo, Ramuš Haradinaj je rekao, izlažući svoj program za mesto predsednika pred izbore, da Kosovo ni posle 20 godina nije ni pred vratima članstva u NATO i UN, a nisu dobili ni viznu liberalizaciju, te da će ukoliko se stvari ubrzo ne promene, uslediti ujedinjenje sa Albanijom.\nAljbin Kurti lider Pokreta Samoopredeljenje koji je podržao ideju Haradinaja je podsetio da Kosovo još nema zakon o referendumu, ali da bi dva referenduma između Kosova i Albanije rešila to pitanje.\nSavetnik bivšeg predsednika Kosova Hašima Tačija, Adilj Beharaj rekao je da Kurti traži ujedinjenje sa Albanijom, pa se posle seti da je to protivustavno. Sada, dodao je Beharaj, Kurti ima većinu i mora sam da organizuje referendum.\nTrenutni zakon o referendumu može da se promeni u Skupštini Kosova, objasnio je on.\nSrbi, promena ustava, promena, Ustav, Kosovo


SAD označile pet kineskih kompanija kao prijetnju – Borba\nSAD označile pet kineskih kompanija kao prijetnju\nAmerička Federalna komisija za komunikacije označila je pet kineskih kompanija kao prijetnju nacionalnoj bezbjednosti prema zakonu iz 2019. godine, čiji je cilj zaštita američkih komunikacionih mreža.\nVršilac dužnosti šefa komisije Džesika Rozenvorcel rekla je da će taj potez pomoći da se „vrati povjerenje“ u američke komunikacione mreže, ali nije nije objasnila koje će konkretne radnje biti preduzete protiv kineskih kompanija.\nPeking je novo pravilo oštro kritikovao kao „nerazuman pritisak“ usmjeren na kineske kompanije i optužio Vašington da „krši principe tržišne ekonomije i poštene konkurencije“, prenio je RT.\nPrema Zakonu iz 2019. godine, Komisija je dužna da identifikuje kompanije koje proizvode telekomunikacionu opremu i usluge za koje je, kako je navedeno, “utvrđeno da predstavljaju neprihvatljiv rizik za nacionalnu bezbjednost SAD”.\nU avgustu 2020. godine američka vlada usvojila je propise kojima se zabranjuje saveznim agencijama kupovina robe ili usluga od tih pet kineskih kompanija, a od 2019. godine one su stavljene na ekonomsku “crnu listu” SAD.\nKomisija je prošle godine „Huavej“ i ZTE proglasila za prijetnju nacionalnoj bezbejdnosti komunikacionih mreža, a time je američkim kompanijama zabranjeno korišćenje državnog fonda od 8,3 milijarde dolara za kupovinu opreme od njih.\n„Huavej“ je u februaru osporio tu odluku pred sudom, a u toj kompaniji odbili su da komentarišu najnoviju odluku Komisije SAD, prenio je Tanjug.\nKomisija je u decembru prošle godine usvojila propise kojima zahtjeva od telekom operatera koji imaju opremu od „ZTE“ ili „Huaveja“ da je zamijene, a u tu svrhu je odobreno 1,9 milijardi dolara.\nČlanovi klana Veljka Belivuka i Marka Miljkovića svojim vođama i dalje šalju poruke podrške\nDokument kao dokaz: Katnić opravosnažio nevinost Brana Mićunovića 2007. godine


Rusija negativno ocenjuje preseljenje američke ambasade u Jerusalim - Sputnjik Srbija\n17:44 14.05.2018 Preuzmite kraći link\n„Što se tiče pitanja otvaranja američke ambasade u Jerusalimu, javno smo više puta negativno ocenili ovu odluku“, rekao je Lavrov na konferenciji za novinare nakon razgovora sa egipatskim ministrom spoljnih poslova.\n„Uvereni smo da na ovaj način ne treba da se jednostrano revidiraju sporazumi koji su utvrđeni u odlukama svetske zajednice“, istakao je Lavrov.\nOn je dodao da se Moskva zalaže za poštovanje svih sporazuma u vezi sa statusom Jerusalima i potvrđuje to, između ostalog, i u kontaktima sa Izraelom.\nMoskva je zabrinuta zbog pokušaja revizije sporazuma o rešenju bliskoistočne krize, kao i situacije u Pojasu Gaze, naveo je Lavrov.\n„Želim da istaknem da smo se danas dotakli arapsko-izraelskog pitanja i potvrdili posvećenost odlukama Saveta bezbednosti i Generalne skupštine UN, koji su u osnovi arapske mirovne inicijative. Mi smo, kao i Egipat, zabrinuti zbog pokušaja revizije ovih važnih dokumenata i pristupa koje je odobrila svetska zajednica“, naglasio je ruski ministar.\nKomentarišući situaciju u Siriji, Lavrov je rekao da su Rusija i Egipat ujedinjeni u tome da ne postoji vojno rešenje sukoba u Siriji i da će Moskva i Kairo koordinirati akcije o ovom pitanju.\n„Rešenje se može postići isključivo političkim putem sveobuhvatnog međusirijskog dijaloga u skladu sa Rezolucijom 2254 Saveta bezbednosti UN i rezultatima Kongresa sirijskog nacionalnog dijaloga koji je održan u Sočiju 30. januara“, zaključio je ruski ministar.\nSergej Lavrov, Pojas Gaze, Izrael, Egipat, Sirija


Tribunal - Blic Online\nŠvedska predlaže osnivanje međunarodnog tribunala pred kojim bi se sudilo militantima koji su se borili na strani "Islamske države" u Siriji, kao što su bili sudovi za istraživanje zločina u bivšoj Jugoslaviji i Ruandi.\nTilerson u zanosu: SAD cene brojna dostignuća Tribunala, doprinela su POMIRENJU NA BALKANU\nSjedinjene Američke Države čestitaju Međunarodnom krivičnom tribunalu za bivšu Jugoslaviju koji zvanično prestaje sa radom 31. decembra na njegovim brojnim dostignućima, saopštio je američki državni sekretar Reks Tilerson.\nTribunal odbio tvrdnju Mladićeve odbrane da je suđenje bilo nepravično\nHaški tribunal je danas, kao neutemeljenu, odbacio žalbu odbrane Ratka Mladića u kojoj su branioci tvrdili da je prekršeno njegovo pravo na pravično suđenje.\nISTRAGA HAŠKOG SUDA: Nema povećane učestalosti raka u pritvoru Tribunala\nŠešelj: Neću se žaliti, s Tribunalom samo o naknadi štete\nPredsednik Srpske radikalne stranke Vojislav Šešelj saopštio je danas da se nije žalio na presudu Haškog tribunala, da neće ići ni na izricanje presude, te da s Tribunalom može jedino da razgovara o visini nadoknade za štetu zbog pritvora i kršenja prava.\nHaški tribunal odbio je danas kao neblagovremen prigovor odbrane generala Ratka Mladića na optužnicu po kojoj se Mladiću sudi od proleća 2012. godine.\nISTRAGA U HAGU Lekari ispituju Karadžićeve tvrdnje o učestalosti malignih oboljenja u pritvoru\nHag: Odbijen zahtev Mladićeve odbrane za obustavu postupka\nRaspravno veće Haškog tribunala odbilo je danas kao neutemeljen zahtev odbrane generala Ratka Mladića za obustavu postupka zbog navodne "sistematske pristrasnosti" tog suda na štetu optuženog.\nPostupak protiv Gorana Hadžića obustavljen danas\nMeđunarodni krivični sud za bivšu Jugoslaviju saopštio je da je Pretresno veće danas obustavilo postupak protiv Gorana Hadžića, bivšeg predsednika samoproglašene Republike Srpske Krajine u Hrvatskoj, koji je umro 12. jula u Novom Sadu.\nTribunal dobio potvrdu o Hadžićevoj smrti\nHaški tribunal saopštio je da je odbrana bivšeg predsednika Republike Srpske Krajine Gorana Hadžća dostavila potvrdu o njegovoj smrti.\nSvi mogući scenariji presude koju će u Hagu u četvrtak izreći Vojislavu Šešelju pozitivno će, što je paradoksalno, uticati na njegov rejting na izborima.\nArtmanova na slobodi: Iscrpljena sam, ali nastavljam da se borim\nVeoma sam umorna, totalno iscrpljena i šokirana, ali osećam veliko olakšanje što nisam u zatvoru i spremna sam da se borim, rekla je u kratkoj telefonskoj izjavi za AFP Florens Arman koja je danas puštena na slobodu posle šest dana provedenih u pritvoru u Ševeningenu.\nSutra izricanje presude Šešelju bez njegovog prisustva\nHaški tribunal sutra će izreći prvostepenu presudu lideru Srpske radikale stranke (SRS) Vojislavu Šešelju, bez njegovog prisustva. Iz Haškog tribunala saopšteno je da će izricanje presude početi u 10 časova.\nSUĐENJE ŠEŠELJU Vučić: Haški tribunal nije doprineo pomirenju\nPremijer Aleksandar Vučić izjavio je danas da Haški tribunal nije doprineo pomirenju.\nPresuda Radovanu Karadžiću (71), ratnom predsedniku Republike Srpske optuženom za genocid u BiH, zakazana je za 24. mart u 14 sati.\nGlavni tužilas Haškog tribunala Serž Bramerc tvrdi da će presuda Radovanu Karadžiću, čije izricanje je zakazano za 24. mart, biti poruka žrtvama da je pravda moguća.


Aleksandar Vučić na sastanku sa naprednjacima: Tema vanredni izbori i poseta Vladimira Putina?\nKako se može videti na fotografijama sa lica mesta, pored Vučića je predsednik Izvršnog odbora SNS Darko Glišić. U Zemunu je održana sednica Izvršnog odbora Srpske napredne stranke kojoj je prisustvovao i lider naprednjaka i predsednik Srbije, Aleksandar Vučić.\nKako Tanjug saznaje, tema sastanka je 17. januar, kada u posetu dolazi predsednik Rusije Vladimir Putin, a nekoliko nevladinih organizacija najavljuje da će uz podršku SNS organizovati doček ruskog predsednika kod hrama Svetog Save.\nPored predstojeće posete predsednika Rusije, tema su bili i vanredni parlamentarni izbori. Posle prvog sastanka kojem su, pored rukovodstva, prisustvovali članovi proširenog Izvršnog odbora, u zemunskoj hali “Pinki” održan je još jedan.\nSednici je prisustvovalo oko 3.000 članova vladajuće stranke i, “gotovo svi su izneli stav da treba raspisati vanredne parlamentarne izbore”, prenosi B92.\nFunkcioner SNS Nebojša Stefanović je za Prvu televiziju rekao da to nije mesto na kome će se doneti takva odluka, kao i da je to bila prilika da “predsednik Aleksandar Vučić čuje stavove”.\n– Mi smo uvek spremni za izbore, ali je pitanje da li je to u ovom trenutku dobro za Srbiju – rekao je Stefanović, doidajući da trenutno obilaze stranačke odbore po Srbiji, a da će kad budu imali konkretno mišljnje i saznanje o tome šta je najbolje za Srbiju, obavestiti o tome javnost.\n– Potpuno smo spremni da bezbednosno zaštitimo svakog našeg građanina, kao i našeg gosta – rekao je Stefanović, namopinjući da je značaja te posete iszuzetan, da je to uvek tako kad je reč o najznačajnijim političarima i državnicima koji nam iz sveta dolaze, te da je uveren da će i ta poseta značajno doprineti proširenju međsubonih odnosa dve zemlje, posebno na polju ekonomske saradnje.\n← Legenda Partizana došla da isprati druga: Kakav emotivan događaj na ispraćaju Šekija\nTreba nam čvrsto branjena granica: Vulin o potezu Albanaca →\nveljača 21, 2019 admin 0\nprosinac 27, 2018 admin 0


Displaying items by tag: br693 musicloverparadise.com\n2015. u svetu\nGodinu koja ostaje iza nas u svetu su obeležili nemiri, terorističke akcije i migrantska kriza koja je direktna posledica svega toga.\nStara Nova godina ili pravoslavna Nova godina (srpska Nova godina) je neformalni tradicionalni pravoslavni praznik, slavi se kao početak godine po julijanskom kalendaru. U 20. i 21. veku srpska Nova godina pada 14. januara, budući da 13 dana zaostaje za Novom godinom po gregorijanskom kalendaru.\nŠorom sredom... 8. januar 2016.\n• Kad god je ovaj narod čekao Srećnu, stigla bi Nova.\n• Poslednje bitange uvek sede u prvim redovima.\n• Budućnost izgleda tako strašno da nam sadašnjost dođe kao uteha.\nMali oglasi 8. januar 2016.\nBečejsko udruženje mladih (BUM) je 30. decembra predstavilo aplikaciju „Problem-lokator“ čiji je cilj da omogući građanima da mobilnim telefonima zabeleže probleme u Bečeju i pošalju ih lokalnoj samoupravi. Stanovnici opštine mogu da prijave, recimo, korupciju, kvar javne rasvete, vozilo koje je parkirano na za to nepredviđenom mestu, na parking mestu za vozila osoba sa invaliditetom, rupe na putu itd.


08.04.2014. - Svrljiški poljoprivrednici ugovorili izvoz jagnjadi u Izrael\nPredstavnici kompanije “Gaia Com” koja se bavi izvozom stoke zainteresovani su za otkup autohtone rase ovaca sa svrljiških pašnjaka, odnosno tovne jagnjadi, rečeno je na sastanku predsednika opštine Milije Miletića i direktora kompanije Rafaela Shahara iz Izraela, prenosi sajt opštine Svrljig. Iz Svriljiga bi se izvozili jaganjci od 20 do 35 kg. Na ovom projektu zajedno rade Opština i novoosnovana Zemljoradnička zadruga “Svrljižanka”.\n- Svrljiška pramenka i druge rase biće plasirane za početak na izraelsko tržište, a potom i na tržišta širom Evrope – rekao je Miletić, dodajući da je to veliki podsticaj za razvoj stočarstva ovog kraja.\nOn je naglasio da će prioritet biti dogovor oko najbolje cene u korist poljoprivrednika. Šef opštinskog Odseka za privredu, Vlada Krstić, kazao je da će saradnja sa Izraelom biti veliki pomak u stočarstvu Svrljiga.\n- Svrljig je jedan od značajnijih ovčarskih krajeva u jugoistočnom delu zemlje. Po zadnjem popisu, naša opština raspolaže fondom od 12.000 ovaca, što bi značilo uzgoj od oko 15.000 jagnjadi godišnje – kaže Krstić.\nSrbija je jedna od četiri zemlje u svetu koja ima potpisan protokol o saradnji za izvoz žive stoke u Izrael, a brend svrljiške ovce i kvalitet mlečnih proizvoda u potpunosti je privukao stranog izvozinka.\n- Sve će biti oganizovano kako bi uzgajivači mogli da kolektivno isporučuju stoku, a mi ćemo za to obezbediti fer cenu – kaže Shahar.\nSastanku sa najvećim odgajivačima jagnjadi iz Svrljiga i predstavnicima iz Izraela, pored predsednika opštine prisustvovali su direktor ZZ “Svrljižanka” Marko Mladenović, predstavnica Agro servisa Maja Mladenović, direktor poljoprivredne savetodavne stručne službe Dragan Filipović i ovčari iz Babušnice i Bele Palanke.


Pressing Magazine - Akademski List - Heroji iz susedstva\nA sve je počelo pred kraj 1961. godine u "Marvel Komiksu", zahvaljujući crtaču Stenu Liju i scenaristi Džeku Kirbiju. Tada je "okupljena" ekipa "Fantastične četvorke" u kojoj su bili: Rid Ričards, Suzan Storm-Ričards, Džoni Storm i Ben Grim. Oni su zahvaljujući kosmičkim zračenjima kojima su bili izloženi dobili superherojsku moć i nakon toga počeli borbu protiv sila zla koje ugrožavaju svetski mir (jedna ovakva "Četvorka" itekako bi nam trebala danas, ali ne samo u svetu stripa i kinematografije!). Odnosi među njima nisu harmonični, ali ima emocija i zato deluju uverljivije nego neki drugi superheroji; ono što ih je u početnim epizodama odvajalo od drugih superheroja je i to što nisu imali tajni identitet. Mnogi su smatrali da je to bio "revolucionaran strip o porodici superheroja koji su imali mane i bili ljudskiji od svih likova u stripovima o superherojima u to vreme." Li je to formulisao na vrlo efektan način: "Likovi su bili takvi da se ja lično mogu poistovetiti sa njima... imali bi mane i nedostatke, pravili greške i svađali se i – što je najvažnije – u svojim šarenim čizmicama bi stajali na nesigurnim nogama." Naravno, ne treba zaboraviti činjenicu da su likovi kreirani prema četiri klasična elementa koje čine zemlja, voda, vazduh i vatra.\nČlanovi "Fantastične četvorke" dobijaju i pisma obožavalaca kao nekakvi moderni celebrity iz sveta šou biznisa, ali za razliku od onih koji se bore samo za sopstvene interese, ovi stripovski i filmski junaci bore se za opšte dobro protiv superzlikovaca čije su moći ništa manje nego njihove i koji bi da potčine ceo svet.\nOsim nekoliko filmskih ekranizacija, od kojih je po opštim ocenama ovogodišnja najslabija, "Fantastičnom četvorkom" se prošle godine pozabavila i "Čarobna knjiga", napravivši po opštim ocenama, odličan presek ovog superherojskog stripa na preko pet stotina stranica kako za kolekcionare, tako i za sve one koji se sa ovim stripom susreću prvi put.\nOva stripovsko-kinematografska priča bi danas trebalo da bude još popularnija, jer su - kako je svojevremeno istakao producent Ejvi Arad: "Sten Li i Džek Kirbi šezdesetih godina osmislili naučnu fantastiku koja je postala lektira za nauku XXI veka".


Osumnjičeni se tereti da je naložio da se zameni energetski transformator od 160 kilovat ampera transformatorom od 400 kilovat ampera u Trafo-stanici Raketa, čime je umanjio troškove utrošene električne energije za priključenje hladnjače privrednog društva R2 plus, navodi se u saopštenju MUP-a.\nNa taj način G. L. je, iako je znao da R2 plus o svom trošku treba da zameni pomenuti transformator, oštetio EPS distribuciju za 399.677 dinara, koliki su troškovi zamene transformatora. Takođe se tereti da je naložio da se, bez pravnog osnova, izvedu radovi na elektro-energetskim objektima u vlasništvu privrednog društva Kladenac-elektro d.o.o.\nRadove su, kako se sumnja, novembra 2016. godine izveli zaposleni javnog preduzeća Elektroprivreda Srbije i operator distibutivnog sistema EPS distribucija, čime je osumnjičeni, preduzeće u kome je radio, oštetio za 299.845 dinara.\nSumnja se i da je G. L. naložio zaposlenima u javnom preduzeću Elektroprivreda Srbije da obave radove u vrednosti od 119.398 dinara na privatnoj Trafo-stanici Pekić Munir, za potrebe jednog fizičkog lica.\nPolicija naglašava da se sumnja da je G. L. sve radnje koje je preduzeo prikazao kao redovno održavanje elektro-energetskih objekata u vlasništvu operatora distributivnog sistema.


SRPSKI IMUNOLOG: Može se steći imunitet bez vakcine! - Naša Borba\nSRPSKI IMUNOLOG: Može se steći imunitet bez vakcine!\nLjiljana Sofronić Milosavljević, načelnica odeljenja za imunologiju na Institutu za primenu nuklearne energije, izjavila je u Danu uživo da se može steći imunitet i minimalnim izlaganjem virusu. „To je objašnjenje zbog čega postoje naizgled asimptomatske ili blage bolesti. To vrši imunizaciju koja nam omogućava da ljudi budu asimptomatski ili sa blagom kliničkom slikom i da ostvare antitela, oni su srećni deo populacije koji je prirodnim putem vakcinisan protiv ove infekcije“, objašnjava.\nKako je rekla, Institut je u junu završio s pripremom i proizvodnjom kompleta koji omogućava detekciju specifičnih antitela IgG i IgM klase.\n„Antitela koja se sintetišu mogu da se pojave u tom planiranom roku i da traju kraće i duže, i to zavisi od osobe. Negde traju kraće,a mi smo pratili negde i do šest meseci“, kaže ona.\nPeriod reakcije imunskog odgovora na antigen, kaže, je kao i kod vakcinacije.\n„Memorijske ćelije dugo pamte čak i kada nestanu da specifična IgG tela iz cirkulacije, ona će se vrlo brzo vratiti kad to pamćenje našeg imunog sistema postoji“, kaže ona.\nKako je rekla, imunitet nakon preležanog koronavirusa zavisi od svake osobe.\n„Ukoliko je osoba bilo po instrukciji lekara ili samoinicijativno došla u INEP ili bilo gde da uradi test na antitela, ukoliko je ustanovljeno da su antitela prisutna i to naročito IgG klase, to znači da će osoba u budućnosti biti zaštićena, ja verujem i od novog soja, ali to ćemo videti. Preporučujem posle oporavka od infekcije da ljudi provere da li imaju specifična antitela“, kaže ona.\nMišljenja je da su retki slučajevi gde neko nakon preležanog koronavirusa nema antitela.\n„Može da se desi da su oni ne odmah, nego kasnije došli na testiranje, može da se dogodi da njihov imunski sistem nije na potpuno kompetentan način prepoznao antigen“, kaže Sofronić Milosavljević.\nPrema njenim rečima, postoji takozvani urođeni imunski odgovor.\n„Naš imunski sistem je tako fenomenalno konstruisan, da može da odgovori i u prvom trenutku na nekog napadača koga prepozna kao nešto nepoznato, neki imuni agens s kojim se nije sreo“, kaže ona.\nIstiče da se može steći imunitet i minimalnim izlaganjem virusu.\n„To je objašnjenje zbog čega postoje naizgled asimptomatske ili blage bolesti. To vrši imunizaciju koja nam omogućava da ljudi budu asimptomatski ili sa blagom kliničkom slikom i da ostvare antitela, oni su srećni deo populacije koji je prirodnim putem vakcinisan protiv ove infekcije“, objašnjava.\nGovoreći o ljudima koji su preležali ovaj virus, kaže da je preporuka epidemiologa da i oni treba da se pridržavaju mera zaštite.\nPrethodni tekstRADONJIZAM! Dejan Radonjić je ponovo trener Crvene Zvezde!\nSledeći tekstUhapšeni migranti koji su zlostavljali devojku u kampu